Saopštenje za javnost Udruženja taksi prevoznika - TREBINJE TAXI - Leutar.net\nHomeVijestiSaopštenje za javnost Udruženja taksi prevoznika – TREBINJE TAXI\nSaopštenje za javnost Udruženja taksi prevoznika – TREBINJE TAXI\n19. februara 2018. Leutar Vijesti 0\nDanas je na našu mejl adresu stiglo Saopšenje Udruženja taksi prevoznika – Trebinje Taxi, čiji sadržaj prenosimo u cjelini.\nPovodom najava o osnivanju nove privatne taksi firme u Trebinju, o čemu smo poslednjih dana mogli da se informišemo u medijima, želimo da se Saopštenjem obratimo javnosti i čelnim ljudima grada Trebinja.\nOsnivanje nove taksi firme sa većim brojem vozila, zabrinulo je sve taksi prevoznike u Trebinju i članove Udruženja taksista, koje trenutno broji 35 članova i među kojima su mnogi borci prve kategorije, a više od polovine su hranitelji i jedini zaposleni u svojim porodicama. Činjenica je da se nažalost u Trebinju godinama smanjuje broj stanovnika, a da se sa druge strane broj taksi prevoznika stalno povećava. Grad Trebinje je prvo sa 35 povećao broj dozvola za taksi prevoz na 40, a sada na čak 45, i mi smo zbog toga protestvovali protiv Odluke Skupštine grada Trebinja o povećanju broja taksi prevoznika.\nNa sastanku sa predstavnicima grada Trebinja od nas je zatraženo da izmirimo sve zaostale poreske obaveze, da kupimo nove taksimetre, da vozila označimo magnetima i da uvedemo treću smjenu kako bi građani i turisti imali potpunu uslugu dostupnu 24 sata. Sa druge strane grad Trebinje se obavezao da će vratiti broj prevoznika na 35.\nMi smo pokazali maksimalnu odgovornost i ispunili sve ono što je gradska administracija od nas zahtjevala, ali nažalost poslednje najave otvaranja nove firme za taksi prevoz govore da grad Trebinje nije ispunio svoj dio obaveza! Osnivanje nove firme za taksi prevoz u Trebinju, za koju ne znamo ni čiji je osnivački kapital, ni ko stoji iza nje i sa kakvim namjerama, zabrinula je sve lokalne taksiste i članove Udruženja. Strahujemo da će nova firma ugroziti rad i egzistenciju postojećih 35 taksi prevoznika, a posebno nas zabrinjavaju najave da će firma povećati broj vozila kako bi u potpunosti preuzela sav taksi saobraćaj u Trebinju. To bi ugrozilo posao i egzistenciju ogromnoj većini članova Udnłženja.\nOd grada Trebinja tražimo da se pridržava dogovora koji je postigao sa Udruženjem taksi prevoznika u Trebinju, i da ne povećava broj dozvola sa ranije utvrđenih 35.\nTražimo da se organizuje hitan sastanak sa predstavnicima gradske uprave kako bi se riješili svi nesporazumi, dileme i problemi, ili će u suprotnom Udruženje taki prevoznika biti primorano da organizuje protest upozorenja i kratkotrajnu blokadu centralnih gradskih ulica, kako bi se skrenula pažnja na njihov problem.\nIskreno se nadamo da će biti razumijevanja i da će 35 članova Udruženja taksi prevoznika grada Trebinja da kao do sada savjesno i odgovorno radi svoj posao, na zadovoljstvo svih građana. gostiju i turista i tako obezbijedi egzistenciju svojim porodicama.\nUdruženje taksi prvoznika – Trebinj Taxi\nsaopštenje za javnost Trebinja\nUdruženje taksi prevoznika Trebinje Taxi


Direktor zadruge utajio više od pola miliona KM - Istinito.com - Ne budi ovca!\nPočetna > BIH > Hronika > Direktor zadruge utajio više od pola miliona KM\nDirektor zadruge utajio više od pola miliona KM\n7. Januara 2019. Istinito347Leave a Comment on Direktor zadruge utajio više od pola miliona KM\nTužilaštvo BiH podiglo je optužnicu protiv direktora zadruge “E-ekonomija” Salmana Husejina (42) iz Sarajeva i ovog preduzeća sa sjedištem u Kiseljaku, koja ih tereti za utaju 554.373 KM PDV-a.\nOptužnica tereti direktora i ovo preduzeće da su od 2013. do 2016. godine Upravi za indirektno oporezivanje podnosili fakture neistinitog sadržaja, prikazivanjem fiktivne ulazne fakture, te neutemeljeno iskazivali pravo na odbitak ulaznog PDV-a, a sa ciljem izbjegavanja plaćanja PDV-a.\nNa taj način, optuženi su počinili utaju poreza od 554.373,76 KM, te za taj iznos oštetili budžet i sve građane BiH, a za sebe ostvarili protivzakonitu imovinsku korist, saopšteno je iz Tužilaštva BiH.\nOptužennica tereti ova lica da su počinila krivično djelo utaja poreza ili prevara.\nBožićne liturgije u hramovima širom BiH\nProdužen pritvor osumnjičenom za trostruko ubistvo u Bugojnu


Ambasador Đurić na međunarodnoj konferenciji u Vasingtonu\nTanjug 15. marta 2022. 23:29\nVAŠINGTON – Na poziv „Delfi ekonomskog foruma“, ambasador Srbije u SAD Marko Đurić bio je u utorak jedan od govornika na međunarodnoj konferenciji „Jugoistočna Evropa i istočni Mediteran“ održanoj u Vašingtonu.\nAmbasador Đurić obratio se u okviru panela „Redefinisani Zapadni Balkan“ na kojem je govorio o značaju snažne i svestrane regionalne saradnje i jačanju različitih vidova ekonomske i energetske diplomatije kao temeljima za očuvanje mira i stabilnosti, saopštila je Ambasada Srbije u SAD.\n„Period balkanizacije Balkana je gotov i počinje nova era zajedništva za sve aktere u našem regionu. Aktuelne izazove i krize sa kojima se suočavamo možemo prevazići samo solidarnošću, saradnjom i povezivanjem u svim oblastima od zajedničkog interesa“, ocenio je Đurić.\nOn je dodao i da su preduslovi stabilnosti i dobrosusedskih odnosa upravo saradnja zasnovana na ekonomiji, investicijama i otvaranju novih mogućnosti za povezivanje koje će doneti boljitak svim uključenim stranama.\n„To je naš putokaz ka boljoj, stabilnijoj i perspektivnijoj budućnosti. Sledeći ga pokazujemo da je svako od nas pojedinačno pouzdan partner, ali i da samo zajedničkim nastupom možemo osigurati napredak za sve naše građane. Od suštinske je važnosti da očuvamo mir i stabilnost, da budemo posvećeni zajedničkom cilju i da verujemo da zajedno zaista možemo sve“, naglasio je Đurić.\nOn je govorio i o potencijalu koncepta Otvoreni Balkan, koji, kako je naveo, sve više postaje sinonim za ekonomsku diplomatiju, saradnju, i zajedništvo kao vrednosti čiji je značaj posebno akcentovan u aktuelnim uslovima na međunarodnom planu.\n„Vizionarski pristup predsednika Aleksandra Vučića i najviših zvaničnika Severne Makedonije i Albanije otelotvorio je „Otvoreni Balkan“ kao ključnu inicijativu koja će transformisati i ojačati ceo naš region. Naš trud prepoznaju partneri u Evropi, kao i u Americi, od kojih redovno dobijamo uveravanja sa najvišeg nivoa o podršci daljem razvoju i realizaciji konkretnih projekata“, istakao je Đurić.\nOdržana po treći put, ova dvodnevna konferencija svake godine u Vašingtonu okuplja visoke predstavnike američke administracije, među kojima su zvaničnici Stejt dipartmenta, kongresmeni, senatori, kao i direktori i predsednici najznačajnijih institucija iz ekonomskog, istraživačkog, akademskog i nevladinog sektora u SAD, navodi se u saopštenju.\nOrganizator konferencije je neprofitna organizacija „Delfi ekonomski forum“ sa sedištem u Atini koja, između ostalog, organizuje i Ekonomski forum u Delfima kao jedan od vodećih ekonomskih skupova u Evropi.


Zvezda 52 miliona, Partizan 23 miliona evra | Fudbal | Novosti.rs\nZ. ĆOROVIĆ | 25. april 2019. 18:09 | Komentara: 3\nDuel Boaćija i Pavlovića na 159. derbiju Foto M. Vukadinović\nVREDNOST fudbalskog tima Crvene zvezde i dalje raste, prvi put je probila granicu od 50 miliona evra, dok se Partizanova ne menja, pa je i dalje oko 23 miliona evra. Ovo su najnoviji podaci specijalizovanog sajta "Transfermarkt", prilično pouzdanog i realnog kada se radi o finansijskim procenama klubova i igrača širom planete.\nŠampion Srbije je najveći "skok akcija" na fudbalskoj berzi doživeo kada se ove sezone plasirao u grupnu fazu Lige šampiona i u tim trenucima angažovao kvalitetna pojačanja kao što su Marin, Boaći i Čaušić. U periodu kada se čuvena mušema tresla na "Marakani", vrednost tima iznosila je 43,9 miliona evropskih novčanica. Sada, nekoliko meseci kasnije, ona je uvećana skoro za deset miliona i iznosi respektabilni 52,1 milion.\nPROČITAJTE JOŠ: I REMI JE DOBAR: Partizan (ne)opterećen dolazi na stadion "Rajko Mitić"\n"CRNO-BELI" BILI SKUPLjI ZANIMLjIVO je poređenje iz perioda kada je Partizan igrao poslednji put Ligu šampiona. To je bilo u sezoni 2010/11, a tada je vrednost crno-belog tima iznosila 32,275 miliona evra, dok je Zvezdin tim bio jeftiniji sedam miliona evra - 25,350. Najskuplji igrač Partizana u toj sezoni bio je Almami Moreira (2,75).\nOva cifra je blizu one famozne od pre sedam-osam godina od koje se tada ledila krv svakog zvezdaša, predstavljala je dug kluba i pretnju od bankrota, čak i gašenja. Srećom po naš najtrofejniji klub, dve fenomenalne sezone su preokrenule situaciju, omča oko vrata u vidu dugovanja je brzo pukla i raspala se, a Zvezda se izdigla u zdrav i stabilan klub. Naravno, najveći profit je napravljen prvo plasmanom u Ligu Evrope, pa u Ligu šampiona, tako da je postepeno, pa sve više i rasla cena igrača. Na primer, sadašnji kapiten crveno-belih Vujadin Savić je po povratku u klub iz moldavskog Šerifa u julu 2017. vredeo 500.000 evra. Od tada, njegova linija na grafikonu se penje kao planinar na Mont Everest i dostigla je cifru od tri miliona evra, sa tendencijom da raste, što pokazuje strelica nagore pored njegovog profila. Te strelice uperene su uvis kod 90 odsto Zvezdinih igrača i najbolju su pokazatelj da su sve više u trendu na evropskom i svetskom tržištu, poput Milana Pavkova, kome su golovi protiv Liverpula udvostručili vrednost (2,5 miliona).\nNa skok cene Zvezdinog tima u globalu uticao je i dobro odrađen zimski prelazni rok. Prodato je nekoliko igrača poput Degeneka, Krstičića i Srnića, ali su i angažovana kvalitetna pojačanja, pa je interesantno da sva trojica najznačajnijih novajlija, Ivanić, Gajić i Milunović, na fudbalskoj pijaci imaju približno istu cenu, koja se vrti oko 1,5 miliona evra.\nTrenutno najvredniji Zvezdin igrač jeste napadač Ričmond Boaći, procenjen na četiri miliona evra. Odmah posle njega, najbolje se tretira Marko Marin sa cifrom od 3,5 miliona evra, iako Zvezda zimus nije htela da ga proda Arapima ni za duplo više. Pored pomenutog Vujadina Savića, brojka od tri miliona evra stoji i kod golmana Milana Borjana, El Fardu Bena, Filipa Stojkovića, kao i već zaboravljenog Džonatana Kafua. Tu je negde i Milan Rodić (2,75).\nPartizanov tim je duplo jeftiniji od Zvezdinog, a cena mu stagnira i po "Transfermarktu" je 23,80 miliona evra. Prema trenutnim merilima ovog sajta, ni jedan fudbaler "valjka" nije dostigao cenu od tri miliona evra. Najskuplji je vezista Danilo Pantić (2,75 miliona evra), odmah za njim slede mladi Svetozar Marković (2,5) i Nemanje R. Miletić (2,5). Tek sedmorica igrača "valjka" su preskočili cifru od milion evra Rikardo (1,75), Tošić (1,75), Zakarić (1,50) Zdjelar (1,25), Ivanović (1,25), Šćekić (1), Nikolić (1).\nPROČITAJTE JOŠ: SRČANO I MUDRO: Zvezda bez Boaćija napada večitog rivala\nCrno-beli nisu imali tako zanimljive i uzbudljive prelazne rokove kao komšije, ali i dalje u svom timu poseduju vredne igrače, interesantne za bogate klubove. Zato je u ovoj analizi uočena jedna velika nelogičnost i odnosi se na tretman mladog defanzivca Strahinje Pavlovića. Poznato je da se za njega uveliko interesuje Juventus i da bi, po najavama, ovaj transfer mogao da dostigne i pet miliona evra. Međutim, Pavlovićeva vrednost po "Transfermarktu" je ona osnovna od 50.000 evra, koju je dobio kada je iz juniorskog prešao u prvi tim Partizana. Sigurno je da će i ova omaška uskoro biti ažurirana, pa će samim tim i vrednost ekipe biti veća.\nTOP 5 - ZVEZDA\n1. Boaći 4 miliona\n2. Marin 3,5\n3. Borjan 3\n4. Ben 3\n5. Stojković 3\nTOP 5 - PARTIZAN\n1. Pantić 2,75 miliona\n2. Marković 2,5\n3. Miletić 2,5\n4. Rikardo 1,75\n5. Tošić 1,75


Marko Grujić od početka sezone ima velikih problema sa povredama skočnih zglobova. Najpre je povredio onaj na desnoj nozi zbog čega je pauzirao oko dva meseca, a nedugo zatim je usledila i povreda druge noge, ovog puta na treningu. Trener Herte Pol Dardai je nedavno saoštio kada se navijači mogu nadati povratku ljubimca na teren.\nNaš reprezentativac igra sjajno ove sezone, kada je na terenu berlinski velikan izgleda potpuno drugačije. Nedavno je protiv Ajntrahta postigao i prvenac (za pobedu od 1:0) u plavo-belom dresu, a taj trenutak je proglašen i za najlepši momenat decembra u Berlinu.\nOd tada Grujića više nije bilo na terenu i neće ga biti skoro do kraja prvog meseca 2019. Neće konkurisati za sastav 20. januara protiv Nirnberga, ali bi mogao da nastupi protiv Šalkea pet dana kasnije. Ovo je potvrdio trener tima iz nemačke prestonice Pol Dardai.\n- Nedelju dana pre meča sa Šalkeom je najranije kada možemo očekivati da vidimo Grujića u dresu - rekao je Dardai.\nLuka Jović i Marko Grujić u duelu\nU nedelju 13. januara Hertu očekuje meč polufinala revijalnog "Telekom kupa" protiv Borusije iz Menhengladbaha, a meč će trajati 45 minuta. U drugom polufinalu će snage odmeriti Fortuna i Bajern iz Minhena.


Godišnje udruženjima gradjana 342,6 miliona evra, više od polovine ode u Beograd – NovostiDana.rs\nUdruženja gradjana, fondacije i zadužbine u Srbiji ostvarili su 2019. godine ukupan prihod 342,6 miliona evra, od čega se u Beograd „slilo“ više od polovine, piše danas Vojvodjanski istraživačko-analitički centar (VOICE).\nVOICE (voice.org.rs) je analizirao 33.198 organizacija civilnog društva i ustanovio da je 54,9 odsto ukupnog iznosa, odnosno 187,4 miliona evra, bio prihod organizacija registrovanih u Beogradu.\nIza Niša je Zrenjanin čije su organizacije prihodovale 3,8 miliona evra (1,13 odsto), a procenat učešća drugih gradova i opština u Srbiji u ukupnom prihodu udruženja gradjana, fondacija i zadužbina je zanemarljiv, navodi VOICE.\nAnaliza VOICE-a je pokazala da je najviše udruženja gradjana registrovano u Beogradu, ali razlika u broju registrovanih u odnosu na druga mesta nije toliko drastična kao podataka o prihodu: u glavnom gradu je registrovano 9.165 organizacija (27,6 odsto njihovog ukupnog broja), a u Novom Sadu 2.523 udruženja gradjana, fondacija i zadužbina (7,6 odsto ukupnog broja).\nU članku piše da najveći deo novca medju svim nevladinim organizacijama dobijaju one koje se bave sportom i humanitarnim aktivnostima, kao i one koje se bave crkvenim pitanjima i položajem verskih zajednica.\nDjilas (SSP): Ne želimo da se politička kriza prelije na ulicu, EU svesna situacije


Vukić: MUP će proveriti rad svih načelnika - Grad Prijepolje\nGrad Prijepolje > Vesti > Vesti > Vukić: MUP će proveriti rad svih načelnika\nVukić: MUP će proveriti rad svih načelnika\nBeta | 11. 08. 2013. – 17:44h 18:16h\nDržavni sekretar u MUP Vanja Vukić najavio da će biti proveren rad načelnika svih policijskih uprava u Srbiji, pa i načelnika Policijske uprave Beograd Bjelića. Mediji za Stevana Bjelića navode da će uskoro biti smenjen.\n„Sektor unutrašnje kontrole profesionalno radi svoj posao. Što se tiče smene načelnika Bjelića i ne samo njega, već svih rukovodilaca organizacionih jedinica u MUP-u, o tome će se raspravljati u narednom periodu. Neke promene su već počele“, rekao je Vukić u intervjuu agenciji Beta.\nMeđu razlozima za smenu Bjelić su, kako prenose mediji, i povećanje broja krivičnih dela u Beogradu, nepotizam, sumnjiv načina sticanja imovine.\nU narednom periodu biće formirana komisija od predstavnika Direkcije policije, kabineta ministra i drugih organizacionih jedinica koja će kontrolisati rad načelnika, kazao je Vukić i dodao da će on lično sa kolegama iz Direkcije obići neke policijske uprave, među kojima i upravu Beogradu, da vidi koji su problemi u funkcionisanju.\n„MUP je veliki sistem. Ogroman broj ljudi, to je živ organizam i promene se dešavaju svakodnevno na različitim nivoima, samo što se neke promene medijski proprate a neke ne“, kazao je Vukić.\nU Nišu je, posle dužeg vremena, u martu ove godine, Srđan Grekulović postavljen za načelnika, a do kraja ovog mesca i Novi Sad bi trebalo da dobije prvog čoveka policije, koji tom gradu nedostaje pune tri godine.\nDo kraja meseca imenovaćemo načelnika PU Novi Sad\nVukić je rekao da očekuje da će do kraja avgusta biti imenovan i načelnik policijske uprave Novi Sad. „Pretpostavljam da će do kraja ovog meseca biti imenovan novi načelnik Policijske uprave Novi Sad u dogovoru ministra (Ivice Dačiha) i direktora policije (Milorada Veljovića)“.\nNa pitanje kako je moguće da taj grad tri i po godine nema načelnika policijske uprave, Vukić je rekao da je u Novom Sadu situacija drugačija nego u Nišu, gde takođe dugo nije bilo načelnika policijske uprave.\n„Postoji razlika između uprava u Novom Sadu i Nišu. U Nišu nije postojao ni zamenik načelnika, ni načelnici organizacionih jedinica. U Novom Sadu je situacija drugačija. U Novom Sadu postoji zamenik načelnika Policijske uprave koji obavlja poslove načelnika“, rekao je Vukić.\nIz Nezavisnog sindikata policije Niša poručuju da imenovanje Grekulovića, koji je odmah počeo sa čišćenjem policije u tom gradu, uliva nadu da buduće promene u MUP-u neće biti kozmetičke, već suštinske. Policiji su neophodni mladi i stručni ljudi, kažu u tom sindikatu.\n„Mislim da do promena mora da dođe jer dugo ništa nije menjano na nivou Ministarstva. Sve su to uglavnom starešine sa dugogodišnjim stažom na mestu rukovodioca i da smo posrnuli malo kao služba, da se zakonitost ne sprovodi, da je kriminal u porastu svuda na nivou svih PU i da je krajnje vreme da se nešto u tom pravcu uradi“, kaže Jugoslav Milošević, predsednik Nezavisnog sindikata policije Niša.\nŠto se tiče situacije u Novom Sadu, državni sekretar u MUP-u, ocenio je da je bezbedna i da je taj grad proglašen za jedan od najbezbednijih u Evropi.\nUpitan kada će Novi Sad dobiti još 80 policajaca, koliko ih nedostaje u tom gradu, Vukić je rekao da MUP sprovodi kurseve za pojedine delove Srbija, kao što su Novi Pazar, Prijepolje, Beograd.\n„Sproveli smo kurs za nove policajce za Policijsku upravu Novi Sad i na taj način ćemo jednim delom popuniti one policajce koji nedostaju Novom Sadu“, kazao je Vukić.\nNa pitanje šta misli o zahtevu nekih stranaka da se osnuje policijska uprava Vojvodine, Vukić je kazao da za tim nema potrebe.\n„Mislim da za tim nema potrebe. Policijske uprave u Vojvodini funkcionišu kako treba sa manjim ili većim problemima koji ne ugrožavaju bezbednost građana“, kazao je Vukić.\nOn je podsetio da je početkom godine razgovarao sa predsednikom Skupštine Vojvodine Ištvanom Pastorom o bezbednosnoj situaciji u Vojvodini, posebno o opštini Temerin gde je bilo etički motivisanih tuča.\n„Na tom sastanku smo se dogovorili oko nekih mera u Temerinu. Uveli smo pojačane patrole u Temerinu i od tog trenutka nije zabeležen nijedan incident te vrste“, kazao je Vukić.\nStanje u Žandarmeriji je redovno\nKomentarišući stanje u Žandarmeriji posle smene Bratislava Dikića i postavljenja Milenka Božovića za novog komandanta, Vukić je rekao da je stanje u toj jedinici redovno i da nikada nije ni bilo nikakvih problema.\nPrema njegovim rečima, Sektor unutrašnje kontrole još nije završio izveštaj o navodno kriminalnim aktivnostima Žandarmerije u Nišu.\n„Na kraju će Sektor unutrašnje kontrole predložiti određene mere koje treba da se sprovedu ili ne sprovedu protiv pripadnika Žandarmerije ali tek onda kada predmet bude završen, odnosno kada izveštaj bude kompletiran“, kazao je Vukić.\nNa pitanje dokle se stiglo u slučaju odbeglog narko bosa Darka Šarića, budući da su početkom godine premijer i prvi potpredsednik Vlade rekli da očekuju da će Šarić biti uhapšen u prvoj polovini ove godine, Vukić je rekao da MUP radi na tom slučaju.\n„Takođe, nadamo se da ćemo vrlo brzo privesti pravdi ne samo Darka Šarića već i sve one koji su počinili bilo koje krivično delo na teritoriji Srbije. Mi se trudimo i u komunikaciji smo sa ostalim službama i kolegama iz regiona i Evrope“, rekao je Vukić.\nOcenivši da je standard zaposlenih u MUP-u veoma nizak, Vukić je rekao da se ministar izborio da do kraja godine ostane socijalna pomoć od 10.000 dinara koju primaju pripadnici MUP-a.\n„Nažalost, to je socijalna pomoć jer je standard zaposlenih veoma nizak u odnosu na posao koji obavljaju. Mi ćemo se truditi da tih 10.000 na neki način ugradimo u platu i tako poboljšamo socijalnih položaj zaposlenih u MUP“, kazao je Vukić.


Iako se veselimo nešto toplijim temperaturama zbog kojih ćemo konačno moći da prošetamo lagane i prozračne modne komade, nekako svake godine trenutak kada treba da iskoračimo na sunce u kratkoj odeći uvek dođe prebrzo, te smo retko kada na njega u potpunosti spremni. Kako će u tim trenucima sav fokus našeg celokupnog izgleda biti na nogama, još uvek imate dovoljno vremena iskoristiti dobro poznate trikove sa kojima će vaše noge biti besprekorne, a njih otkrijte u nastavku!\nTreningom kod kuće do savršeno oblikovanih nogu\nIako je lep izgled nogu često rezultat više faktora, loša genetika nikako ne sme biti izgovor za nedostatak fizičke aktivnosti. Tako naše noge celom svetu odaju kako smo se u poslednje vreme dosta ulenjile, te kako naši prehrambeni izbori nisu baš pohvalni. Nedostatak vremena dobro je poznati izgovor kada naše zdravlje prestane biti prioritet, ali za lepo oblikovane noge ne morate odvajati sate za vežbanje u teretani, već vam je potreban samo mali kutak unutar vlastitog doma u kojem možete odraditi trening nogu, a za koji je potrebno odvojiti 10-ak minuta. Takođe, uvek možete lepo vreme iskoristiti tako da se počastite vožnjom bicikla ili rolera kako bi se mišići nogu učvrstili.\nKorišćenje anticelulitnih tretmana\nCelulit je estetski problem s kojim se mnoge žene susreću, a reč je zapravo o potkožnim naslagama masnog tkiva. Vrlo ga lako prepoznajemo po neugodnim udubinama i kvržicama koje su opipljive i na našu veliku žalost, vidljive golim okom. Međutim, ovaj problem možete ublažiti ručnom masažom, a koju možete provoditi i sami. Sve što vam treba jeste ulje za masažu ili ako želite brži učinak, ovo kritično područje možete masirati i anticelulitnim kremama. Najpopularnije anticelulitne kreme su one na bazi mlevene kafe, budući da je kafa snažan diuretik te kao takva dehidrira masne stanice celulita. Takođe, kafa deluje i na cirkulaciju, čime se uspešno smanjuje efekat ove mrske pomorandžine kore.\nPored celulita, dlačice su te koje nam često zadaju glavobolju, pogotovo njihovo uklanjanje koje preko leta mora biti svaki drugi dan jer zbog kratkih odevnih komada želimo svakodnevno glatke i meke noge. Život bez dlačica ponekad izgleda kao nedokučivi san, ali napredak tehnologije iz dana u dan čini naš život znatno jednostavnijim, pa bi tako i ova naporna borba s dlačicama uskoro mogla postati deo neke daleke prošlosti.\nOvaj korak bi svakako trebalo da bude deo vaše prolećno/letnje beauty rutine jer se na vrlo jednostavan način možete rešiti mrtve kože i svih nečistoća koje se talože na koži. Danas možete pronaći razne pilinge koji svojim neodoljivim mirisom jednostavno zovu na isprobavanje, a takođe možete napraviti i svoj piling i to od sastojaka koje sigurno imate u kuhinji. Malo meda, šećera i pokoja kapljica maslinovog ulja poslužiće kao izvrstan piling koji će istovremeno ukloniti nečistoće, nahraniti vašu kožu i učiniti je svilenkastom i mekom na dodir.


Laboratorija slavnih 2010\nTema: Laboratorija slavnih 2010\n14.12.2009., 23:24 #1\nPOKAŽI SVIMA KOLIKO SI LUD ZA NAUKOM!\nPRIJAVITE SE ZA LABORATORIJU SLAVNIH DO 31. JANUARA\nBritish Council i Radio Televizija Srbije pozivaju sve zainteresovane da se do 31. januara prijave za Laboratoriju slavnih (FameLab), četvrtu sezonu međunarodnog takmičenja za izbor najboljeg mladog komunikatora nauke u Srbiji. Nakon velike međunarodne pobede Mirka Đorđevića, studenta molekularne biologije iz Požarevca, koji je u junu ove godine na internacionalnom finalu Laboratorije slavnih u Velikoj Britaniji izlagao temu „Seksualna selekcija“, počela je potraga za novim licem nauke za 2010. godinu!\nŠta je Laboratorija slavnih?\n„Laboratorija slavnih“ je takmičenje namenjeno mladim ljudima koji studiraju ili rade u oblasti prirodnih, tehničkih nauka ili matematike i imaju ideju kako da u samo 3 minuta, na zabavan, jednostavan i originalan način, objasne neki naučni koncept. Izlaganje mora da bude naučno ispravno, ali i razumljivo za publiku koja se ne bavi naukom. Laboratorija slavnih je televizijski program u kome takmičar ima svoja 3 minuta da se dokaže pred stručnim žirijem, publikom u studiju i TV kamerama, a samo najbolji prolazi u sledeću rundu.\nFinalisti takmičenja kao nagradu dobijaju trodnevni trening predavača iz Velike Britanije i Srbije na temu medijskog nastupa i popularizacije nauke, dok se pobednik nacionalnog takmičenja u Srbiji kvalifikuje za međunarodno finale Laboratorije slavnih koje se u junu 2010. održava na Festivalu nauke u Čeltnemu u Velikoj Britaniji.\nZa prethodne tri godine, koliko se ovo takmičenje održava u Srbiji, finalisti «Laboratorije slavnih» su aktivno učestvovali na domaćim, evropskim i svetskim festivalima nauke, ostvarili uspešnu saradnju sa inostranim naučnim institutima, postali TV lica i afirmisali se kao mladi naučnici u različitim oblastima.\nUspešni kandidat treba da ima između 18 i 35 godina, studira ili radi u oblasti prirodnih prirodnih, tehničkih nauka ili matematike, govori engleski jezik i naravno, da ima ideju kako da u samo 3 minuta objasni neki naučni koncept.\nSvi zainteresovani kandidati treba da pošalju svoje prijave na communications@britishcouncil.rs najkasnije do 31. januara 2010. godine. Kandidati koji zadovoljavaju uslove konkursa će tokom februara biti pozvani na audicije u univerzitetskim gradovima u Srbiji, a najbolji takmičari će se takmičiti u nacionalnom finalu krajem marta 2010. godine. Više informacija o uslovima konkursa i načinu prijavljivanja nalazi se na adresama www.britishcouncil.rs i www.facebook.com/famelabserbia\n15.12.2009., 00:37 #2\nRe: Laboratorija slavnih 2010\nDa studiram nesto rado bih se prijavio\nAutor britishcouncil u forumu Tehničke nauke\nPoslednja poruka: 18.02.2011., 11:52\nAutor britishcouncil u forumu Prirodne nauke\nPoslednja poruka: 07.03.2009., 19:13\nAutor sscientist u forumu Prirodne nauke


Šta treba Vojsci\nBeograd -- Vojska SCG je na beogradskom Ušću demonstrirala veštine u borbi protiv terorizma. Po prikazanim veštinama odbrane od napada sa kopna, vode i vazduha teško bi se moglo zaključiti da je Vojska u teškoj materijalnoj situaciji.\nMladi u SCG ne žele uniformu\nMladi ne žele u da idu u Vojsku. To je jedini zaključak na koji upućuju najnoviji podaci: od 450 pozvanih regruta u junskoj klasi u Crnoj Gori odazvalo ih se svega 32. Ministar Vojske SCG Prvoslav Davinić saopštio je u sredu da se u poslednjoj klasi u SCG, od 9.000 pozvanih, odazvalo 4.000 regruta.\nDinkić i Davinić za uvođenje reda\nBeograd -- Mlađan Dinkić i Prvoslav Davinić postigli su saglasnost o potrebi hitnog uvođenja reda u poslovanje Vojske SCG. Kako se navodi u saopštenju Ministarstva finansija Srbije, to podrazumeva pripremu plana smanjivanja dugova koje već dugo vojska ima prema dobavljačima, isplatu tih dugova po ...\nVojska u krizi\nB92 - 09.06.2005\nBeograd -- Ministar odbrane Prvoslav Davinić je izjavio da Vojska jedva funkcioniše, ne samo zbog novca, već i zbog ljudstva. Davinić je predstavnicima Odbora Skupštine SCG za odbranu rekao da je poslednji odziv regruta katastrofalan jer se od očekivanih 9.000 regruta, što je minimum, na odsluženje ...\nDinkić poslao inspekciju Daviniću\nImam informacije da neki ljudi u Vojsci samovoljno odlučuju kojim redosledom će se slati zahtevi za naplatu, pa se dešava da neko čeka na isplatu godinu, a neko 15 dana - rekao je Dinkić na konferenciji za novinare. On je naglasio da je nezadovoljan sporim sprovođenjem reforme vojske i da će ...\nDavinić ne ume da vodi vojsku\nBlic - 08.06.2005\nKrajnje sam nezadovoljan radom kompletnog vojnog vrha, pa i ministra odbrane Prvoslava Davinića. Poslednji je trenutak da se na najvišem državnom nivou povede ozbiljan razgovor o stvarnim razlozima lošeg stanja u vojsci. To pitanje ću postaviti i na sednici Predsedništva G17 plus.\nBudžetska inspekcija u Vojsci\nBeograd -- Ministar finansija Mlađan Dinkić dao nalog budžetskoj inspekciji da prokontrolište rad finansijske službe u Vojsci. "Imam informacije da neki ljudi u vojsci samovoljno odlučuju kojim redosledom će se slati zahtevi za naplatu, pa se dešava da neko čeka na isplatu godinu dana, a neko 15 ...\nDavinić: Gradimo novu vojsku\nBeograd -- Od pozvanih 9.000 mladića, samo se 4.000 javilo u kasarne; to je zbog zloupotrebe civilnog služenja, ocenjuje ministar vojni. Ministar odbrane Srbije i Crne Gore Prvoslav Davinić ocenio je kao "katastrofalan" odziv regruta poslednje klase.\nDinkić nezadovoljan Davinićem\nBeograd -- Ministar finansija Mlađan Dinkić izjavio je da je nezadovoljan radom vojnog vrha, pa i ministra odbrane Prvoslava Davinića. "Poslednji je trenutak da se na najvišem državnom nivou povede ozbiljan razgovor o stvarnim razlozima lošeg stanja u vojsci", rekao je Dinkić za Blic od srede.\nDavinić: Problem Mladić biće rešen\nBeograd -- Ministar odbrane SCG Prvoslav Davinić uveren je da će “problem Ratka Mladića” biti rešen u narednih nekoliko meseci. "Postoji određena spremnost da se krene u konačno rešavanje tog pitanja. Bez obzira na česte 'prozivke' u nekim medijima, Vojska Srbije i Crne Gore ne krije Mladića i mi ...


Kontrolori u BiH kontrolisat će avione na visini od približno deset kilometara (Al Jazeera)\nBosna i Hercegovina je danas u ranim jutarnjim satima uspješno, kako je i planirano, preuzela kontrolu nad svojim zračnim prostorom, potvrdio je za sarajevski portal klix.ba zamjenik direktora Agencije za pružanje usluga zračne plovidbe BiH (BHANSA) Dželal Hasečić.\nPrema lokalnom vremenu BiH je preuzela kontrolu nad svojim nebom u 04: 14 sati.\n“Ovo je zaista istorijski događaj za nas i djelo je naših kontrolora, naših inženjera, menadžmenta i izuzetno dobre podrške naših susjeda, prije svega SMATSA – Kontrola letenja Srbije i Crne Gore, Hrvatske kontrole zračne plovidbe i Eurokontrola”, precizirao je Hasečić i dodao da je dosta toga trebalo usaglasiti da bi se taj proces tranzicije usavršio.\nU novembru kontrola gornjeg sloja\nBiH nikada do sada nije imala kontrolu nad svojim nebom, a izuzetak je bio zračni prostor koji je u neposrednoj blizini lokalnih međunarodnih aerodroma, odnosno u blizini aerodroma u Sarajevu, Banjoj Luci, Mostaru i Tuzli, podsjeća ovaj portal.\nKontrolori u BiH kontrolisat će avione koji budu letjeli do visine od približno deset kilometara, dok je naredni korak planiran za novembar 2015. godine kada će reuzeti i kontrolu nad gornjim slojem zračnog prostora i tako okončati ovaj dugogodišnji projekat.\nMinistar prometa i komunikacija Bosne i Hercegovine Damir Hadžić saopćio je prošlog mjeseca da će tehnika i kontrolori letenja raditi 24 sata, sedam dana u sedmici.


Ministar odbrane uručio ključeve od 26 stanova – GRAD Kruševac\nNaslovna » Društvo » Ministar odbrane uručio ključeve od 26 stanova\nMinistar odbrane Zoran Đorđević uručio je u kruševačkom naselju Pejton ključeve od 26 stana – aktivnim i penzionisanim pripadnicima Ministarstva odbrane i Vojske Srbije. U preostalih 7 stambenih jedinica koje je obezbedilo Ministarstvo odbrane, stanari će se useliti u Nišu, Kuršumliji i Velikom Gradištu\n– Stambeno zbrinjavanje i materijalni položaj su prioriteti Ministarstva odbrane. Pokušavamo i kroz stambeno subvencionisanje da pomognemo ljudima da dođu do krova nad glavom, a takođe se trudimo da u tom slučaju izdejstvujemo najpovoljnije moguće uslove za naše pripadnike– poručio je ministar Đorđević.\nMinistar odbrane Zoran Đorđević uručio je u kruševačkom naselju Pejton ključeve od 26 stana - aktivnim i penzionisanim pripadnicima Ministarstva odbrane i Vojske Srbije. U preostalih 7 stambenih jedinica koje je obezbedilo Ministarstvo odbrane, stanari će se useliti u Nišu, Kuršumliji i Velikom Gradištu Ministar Đorđević je tokom obraćanja istakao da će se sa ovakvom praksom stambenog zbrinjavanja nastaviti i ubuduće, a da će već sutra svečano biti uručeni ključevi od 26 novih stanova pripadnicima Ministarstva odbrane i Vojske Srbije u Beogradu. - Stambeno zbrinjavanje i materijalni položaj su prioriteti Ministarstva odbrane. Pokušavamo i kroz stambeno subvencionisanje da pomognemo ljudima…\nključevi ministar odbrane nestirović nestorović stanovi zoran đorđević\t2017-04-05\nTag : ključevi ministar odbrane nestirović nestorović stanovi zoran đorđević\nPrethodni : „Protest protiv diktature“ i večeras održan u Kruševcu\nSledeći : Rezultsti Državnog prvenstva Specijalne Olimpijade Srbije u ženskom fudbalu\n16. maja 2021., 02:23


Tajvan uvodi rakete "ubice nosača aviona"\nTajvan naoružava brodove svoje flote novim raketama "ubicama nosača aviona", dok Kina izvodi nove probne plovidbe svog prvog nosača aviona, piše danas lokalna štampa na ostrvu.\nI neki od manjih patrolnih brodova takođe su naoružani s raketama koje su projektovane da lete brzinom dva maha, ili dvostrukom brzinom zvuka, i imaju domet od 130 kilometara, piše list.\nMinistarstvo odbrane nije želelo da komentariše izveštaj.\nList Čajna tajms piše da mornarica planira da razmesti 120 tih raketa, nazvanih od strane proizvođača "ubicama nosača aviona," u projektu čija cena iznosi 400 miliona dolara.\nRakete su prvi put prikazane avgusta prošle godine, skoro istovremeno kada je kineska mornarica počela sa probnom plovidbom svog prvog nosača aviona. Kina je prema pisanju lista izvela sedam plovidbi nosača od sredine 2011.\nTajvansko ministarstvo odbrane je diglo uzbunu zbog skorijeg kineskog pomorskog jačanja, iako stručnjaci kažu da je Narodna oslobodilačka armija još uvek godinama daleko od korišćenja potpuno operativnog nosača aviona i prateće eskadre.\nNapetosti između Tajpeja i Pekinga su popustile od 2008. kada je predsednik Ma Jing-Đeu, iz Kini prijateljske Kuomintang partije, došao na vlast s politickom platformom povećanja trgovačkih i turističkih veza s Kinom.\nKina smatra Tajvan svojom odbeglom provincijom i zalaže se za ponovno miroljubivo ujedinjenje, ali ne odbacuje ni upotrebu vojne sile ukoliko Tajpej proglasi nezavisnost.\nDemonstracija sile ili strah za bezbednost? Bajdenovu "zver" pratila duplo veća kolona nego Putina\n(UŽIVO) BAJDEN I PUTIN OČI U OČI Ispred vile osmesi, unutra KAMENA LICA: Početak sastanka obeležio stampedo novinara i svađa ruskih i američkih medija (FOTO, VIDEO)\n"ONI SU DVA NAJSMRTONOSNIJA ELEMENTA" Amerika objavila PRVU IKAD nacionalnu strategiju za domaći terorizam\nAdministracija američkog predsednika u utorak je objavila prvu ikad Nacionalnu strategiju za borbu protiv domaćeg terorizma, nakon 100 dana sveobuhvatne revizije koju je Džo Bajden naložio još prvog dana u kancelariji.\nKako su se dosad odvijali susreti američkih i ruskih lidera: Bajden i Putin u Ženevi, a u prošlosti je jedan predsednik NAPUSTIO SAMIT\nPrvi sastanak američkog predsednika Džoa Bajdena sa ruskim kolegom Vladimirom Putinom mogao biti jedan od najtežih za dve sile još od završetka Hladnog rata pre tri decenije.\nZadavio majku tokom svađe, zatim je RASKOMADAO: On i pas pojeli delove njenog tela, sada ga je stigla kazna\nJedan Španac je osuđen na 15 godina zatvora nakon što je ubio svoju majku i pojeo njene ostatke.\nPRVE ZAJEDNIČKE FOTOGRAFIJE Bajden i Putin se sastali u Ženevi, kratko se rukovali, a osmehe nisu skidali s lica (FOTO, VIDEO)\nSamit američkog predsednika Džoa Bajdena i njegovog ruskog kolege Vladimira Putina počeo je u Ženevi, a pre sastanka ruski i američki lider pozirali su fotoreporterima ispred vile La Granž zajedno sa domaćinom, švajcarskim predsednikom Gi Parmelen.\nPROPAST AMERIKE BI BILA POBEDA ZA RUSIJU Bajden pravi veliku grešku pred samit: Zanima ga samo Kina, a to je veliki poklon za PUTINA\nUoči sastanka američkog predsednika Džoa Bajdena i njegovog ruskog kolege Vladimira Putina u Ženevi, gotovo sve oči Vašingtona i dalje su čvrsto uprte u drugog rivala. Prošle nedelje je američko Ministarstvo odbrane najavilo da je završilo pregled američke strategije nacionalne bezbednosti prema Кini. Iako su zvaničnici neodređeni u vezi sa suštinom pregleda ili kako će on biti sproveden, to je manje važno od onoga što sam pregled signalizuje: namera da se Pentagonu, a zapravo i celoj američkoj vladi, kao glavni cilj zacrta dugoročno strateško rivalstvo sa Кinom.\nSnažan zemljotres u vodama Indonezije, izdato UPOZORENJE NA CUNAMI\nZemljotres jačine 6,1 stepeni pogodio je danas područje u blizini Molučkih ostrva u Indoneziji, potvrdio je Indonežanski seizmološki centar.\nNOVI INCIDENT Palestinka pokušala automobilom da udari vojnike, pa nasrnula nožem, oni otvorili vatru i UPUCALI JE\nNakon vazdušnih napada izraelske strane na jedinice Hamasa u Pojasu Gaze, jutros je u Izaelu zabeležen novi incident.\nSEVERNOJ KOREJI PRETI KATASTROFA Kim priznao: Situacija postaje napeta napeta\nSevernokorejski lider Kim Džong-Un izjavio je da se ekonomsko stanje Severne Koreje poboljšalo u ovoj godini, ali je pozvao na mere za rešavanje "napete" situacije sa hranom izazvane pandemijom korona virusa i prošlogodišnjim tajfunima, izvestili su danas severnokorejski državni mediji.\nVAKCINISANO SKORO 60 ODSTO LJUDI Francuska od nedelje ukida obavezno nošenje maski i policijski čas\nFrancuska u nedelju, 20. juna, ukida obavezno nošenje maski na otvorenom prostoru i okončaće osmomesečni policijski čas uveden radi sprečavanja širenja korona virusa.\nPolicajac je pokucao mesaru na vrata u potrazi za suprugom, a onda pronašao njeno RASKOMADANO TELO, ali to je bio samo POČETAK HORORA\nProšlog meseca policija je u potrazi za nestalom 34-godišnjom ženom naišla na jezivo otkriće u kući bivšeg mesara i predsednika udruženja komšija u predgrađu Meksiko Sitija.\nMoskva prva u svetu naredila OBAVEZNU VAKCINACIJU radnika: Zaposleni u ovim delatnostima moraju da prime cepivo ŠTO PRE\nŠef moskovskog odseka Ruske službe za zaštitu javnog zdravlja i potrošačkih prava (Rospotrebnadzor), Elena Andrejeva postavila je rukovodiocima organizacija zadatak da što pre vakcinišu 60 odsto zaposlenih.\nUsred priča da je trudna KAĆA GRUJIĆ SE SKINULA U KUPAĆI i prava je bomba: Pokazala izvajane obline


Sindikati za ponedjeljak najavili dokazak 2.000 policajaca pred zgradu Vlade FBiH – Haber.ba\nSindikati za ponedjeljak najavili dokazak 2.000 policajaca pred zgradu Vlade FBiH\nUnija samostalnih sindikata policije Federacije BiH u saradnji sa drugim policijskim sindikatima – Savezom sindikata policije i uposlenika u MUP-ovima FBIH, Sindikatom službenika FMUP-a i Savezom policijskih sindikata u organima BiH – održat će 18.12.2017. godine sa početkom u 12 sati pred zgradom Vlade FBiH u Sarajevu mirno protestno okupljanje.\nTo će se desiti s obzirom na to da sa Vladom FBiH nije postignuto adekvatno rješenje u pogledu Prijedloga Zakona o PIO Federacije BiH, piše “Klix“…\nKonkretno, premijer Vlade FBiH i ministar unutrašnjih poslova, kao i direktor Zavoda PIO, nisu odgovorili na dopis koji im je upućen.\nZato će, iz policijskih sindikata smatraju, ova Vlada ostati upamćena po tome što je sama sebi dozivala na proteste penzionere, a dobila na protestima policiju. Kako kažu, policija je primorana da izađe na ulicu zbog takvog odnosa i izostanka neophodne volje za adekvatnim zakonskim rješenjima.\nNa ulici se očekuje blizu 2.000 policijskih službenika iz cijele Federacije i policijskih agencija sa državnog nivoa.\nPodsjećamo, budžeti sindikata policije govore kako će policijskim službenicima u Federaciji Bosne i Hercegovine penzije biti manje za 30 posto prema Nacrtu zakona o penzijskom i invalidskom osiguranju.\nTeme:izdvojeno, PIO/MIO, policajci, protestno okupljanje, Sarajevo, Sindikat policije, Vlada FBiH


Dan online - Politika: Nećemo odustati od vjerskog zakona - 2020-02-28\nPolitika BRAJOVIĆ NA SASTANKU SA AMBASADORIMA ZEMALJA ČLANICA EU I NATO-A I AMBASADOROM ORAVOM PORUČIO\nBrajović sa ambasadorima Nećemo odustati od vjerskog zakona\nCrna Gora neće odustati od primjene Zakona o slobodi vjeroispovijesti, poručio je predsjednik Skupštine Ivan Brajović, navodeći da sve vjerske zajednice moraju da poštuju zakone države i budu dio njenog pravnog sistema sa svim pravima i obavezama. On je to kazao na jučerašnjem sastanku sa ambasadorima zemalja članica Evropske unije (EU) i NATO-a i šefom Delegacije EU u Crnoj Gori Aivom Oravom.\n– Jasno je da država ne odustaje od primjene zakona koji podrazumijeva uvođenje u pravne okvire, utvrđivanje statusa imovine, finansija, obaveza prema državi i tako dalje. Učesnici litija pod okriljem Mitropolije crnogorsko-primorske, koja negira pravni sistem države, osporavaju ne samo jednakost prava na slobodu vjeroispovijesti, već i državotvornost Crne Gore i druge vrijednosti na kojima počiva savremena i građanska država– naveo je Brajović.\nOn je kazao da je u ovoj godini, koja je izborna, važan dijalog sa opozicijom, ali da crnogorsko društvo, nažalost, trpi posljedice iscrpljujućeg lutanja opozicije.\n– Dio opozicije pokušava da ostvari jedinstvo i političke ciljeve preko Srpske pravoslavne crkve (SPC), kao glavne opozicione snage. Za istinski demokratsko društvo treba da se čuje i glas opozicije, kroz jasan i konstruktivan stav u parlamentu. Sve drugo je puko kritizerstvo, koje ne doprinosi neophodnom razvoju društva – kazao je Brajović.\nOrav je istakao da je politika proširenja visoko na agendi nove Evropske komisije, što se redovno i potvrđuje, i izrazio nadu da će izvještaj o napretku Crne Gore biti pozitivan.\nGovoreći o političkom dijalogu, Orav je naglasio da je on važan za Crnu Goru i da nije prekasno da se sve stranke učestvuju na izborima.\nŠto se tiče Zakona o slobodi vjeroispovijesti, Orav je kazao da EU prati situaciju.\nPredsjednik Odbora za međunarodne odnose i iseljenike Andrija Nikolić je naveo da je Crna Gora odlučna u namjeri da obaveze u pristupanje EU dovede do kraja.


Poznata pravila o kretanju u Republici Srpskoj za 1.maj i Đurđevdan - infoBirač\nU periodima od 1. do 3 maja, kao i od 6. do 8. maja ponovo će biti sprovedene mjere potpuno ograničenog kretanja između opština. Takođe, kretanje unutar opština biće omogućeno tokom ograničenih vremenskih intervala kako bi se omogućilo nužno kretanje, ali ne i okupljanja u pomenutim periodima, saznaju nezvanično “Nezavisne”.\nOd ovog datuma biće proširena mogućnost kretanja za starije osobe u periodu od sedam do 15 časova dva dana u sedmici, s istovremenim restrikcijama kretanja za ostale.\nPrema planu, u zavisnosti od situacije, prije 18. maja neće biti dozvoljeno obavljanje sljedećih djelatnosti: trgovine obućom i odjećom (u kojima se roba proba), ugostiteljstvo, hoteli, moteli, hosteli, igre na sreću, stočna pijaca, javna okupljanja, bioskopi, pozorišta, stomatološke usluge, frizerski i kozmetički saloni, fitnes klubovi i posjete staračkim domovima i bolnicama.\nJoš 84 pozitivnih na koronu u Srpskoj – Preminulo jedno lice iz Zvornika


Demonstranti blokirali put do hotela gde se održava samit G7 - Sputnjik Srbija\n07:43 14 Jun 2021\nDemonstranti blokirali put do hotela gde se održava samit G7\n12:01 07.06.2015 (osveženo 16:19 05.10.2015) Preuzmite kraći link\nDemonstranti su posedali na put koji vodi do luksuznog hotela u kom će danas biti održan samit Grupe 7, prinudivši lidere G7 da do odredišta dođu helikopterom, saopštili su bezbednosni zvaničnici.\nPolicija je blokirala demonstrante koji se nalaze na putu koji vodi iz mesta Garmiš-Partenkirhen, sprečivši ih da priđu bliže hotelu „Šlos Elmau“ gde će se sastati lideri G7, preneo je Rojters.\nBavarska policija je saopštila da je na putu sedelo 12 demonstranata, a nakon razgovora sa policijom njih sedam se dobrovoljno udaljilo, dok su policajci morali da odvuku preostalih pet.\nNemačka kancelarka Angela Merkel pozdraviće lidere Britanije, Kanade, Francuske, Japana, Italije, SAD i EU na samitu na kojem će fokus, kako se očekuje, biti na pitanjima kao što su klimatske promene, nemiri na Bliskom istoku i porast nasilja u Ukrajini, navodi Rojters.\nViše od 22.000 policajaca je angažovano na obezbeđivanju samita, kako bi osigurali da više stotina demonstranata raspoređenih na drugim putevima oko hotela ne priđu toj lokaciji.\nVeliki „Anti-G7“ protest u Nemačkoj se širi (video)\nAnti-G7, policija, protesti, G7, Nemačka


Vlada usvojila predlog zakona o slobodi vjeroispovijesti | PCNEN\nObjavljeno: 05.12.2019, 17:55h\nSvi vjerski objekti koji predstavljaju kulturnu baštinu, a koji su bili imovina države Crne Gore prije gubitka njene nezavisnosti 1918. i koji kasnije nijesu na odgovarajući pravni način prešli u svojinu neke vjerske zajednice, biti prepoznati kao državna imovina\nVlada Crne Gore je danas utvrdila inovirani tekst Predloga zakona o slobodi vjeroispovijesti ili uvjerenja i pravnom položaju vjerskih zajednica, u kojem su, kako je zvanično saopšteno, u cjelosti prihvaćene i integrisane sve preporuke Venecijanske komisije.\n“Predloženi zakon utvrđuje imovinska prava države nad vjerskim objektima koji predstavljaju kulturnu baštinu Crne Gore koja je kroz vjekove građena i sticana od javnih prihoda države”, navedeno je u saopštenju.\nPredlogom zakona je propisano, navedeo je u saopštenju, “da će svi vjerski objekti koji predstavljaju kulturnu baštinu, a koji su bili imovina države Crne Gore prije gubitka njene nezavisnosti 1918. godine i koji kasnije nijesu na odgovarajući pravni način prešli u svojinu neke vjerske zajednice, biti prepoznati kao državna imovina”.\n“Međutim, ako bilo koja vjerska zajednica raspolaže dokazima da je na osnovu nekad ili danas važećih propisa postala vlasnik neke imovine, država će to priznati i poštovati. Svako sporenje u vezi vlasništva nad vjerskom imovinom biće rješavano pred nadležnim sudom, kao i svaki drugi imovinski spor, u skladu sa važećim zakonima u Crnoj Gori”, kaže se u saopštenju,\nU saopštenju se precizira da je na osnovu preporuka Venecijanske komisije, inovirani tekst Predloga zakona dodatno unaprijeđen i preciziran.\n“Dodatno je precizirano da djelovanje vjerske zajednice može biti ograničeno samo ako je to neophodno u demokratskom društvu radi zaštite javne bezbjednosti, javnog poretka, zdravlja i morala ili zaštite prava i sloboda drugih, pri čemu mjera ograničenja mora biti srazmjerna ovim vrijednostima.\nOstavljena je još šira sloboda izbora prilikom registracije vjerskih zajednica. Izričito je utvrđeno da vjerska zajednica čiji je vjerski centar u inostranstvu nema obavezu da se registruje, već slobodno odlučuje o tome da će zahtijevati upis u Registar, pri čemu neregistrovane vjerske zajednice ne mogu imati svojstvo pravnog lica. Osim toga, zakon dozvoljava registraciju svake vjerske zajednice koja ima najmanje tri punoljetna vjernika, koji čak ne moraju ni biti državljani Crne Gore, ukoliko imaju odobren stalni boravak u skladu sa zakonom.\nUvode se dodatni uslovi u postupku sudske zabrane djelovanja vjerske zajednice, koja se dozvoljava samo ako se legitimni cilj zaštite javne bezbjednosti, javnog poretka, zdravlja ili morala, ili zaštite prava i sloboda drugih ne može ostvariti blažim mjerama ograničenja;\nNedvosmisleno se utvrđuje da će svako sporenje u vezi vlasništva nad vjerskom imovinom biti rješavano pred nadležnim sudom, kao i svaki drugi imovinski spor, u skladu sa važećim zakonima u Crnoj Gori. Takođe, u prelaznim i završnim odredbama, precizira se da vjerska zajednica nastavlja sa korišćenjem određenog kulturnog dobra i nakon upisa prava državne svojine nad tom imovinom, do odluke državnog organa nadležnog za odlučivanje o državini, korišćenju i raspolaganju ovim objektima i zemljištem.”\nNajava ovakvih rjšenja naišla je na žestoko protivljenje svještenska i vjernika Srpske pravoslavne crkve u Crnoj Gori.\nZa 21. decembar je u Nikšiću zakazan crkveno-narodni sabor koji će biti u funkciji odvraćanja vlasti od usvajanja predloženog zakona.


Država za primer – ON-OFF\nPraksu samoproglašenja lidera zaštite ljudskih prava, koju je nedavno u razgovoru sa premijerkom Norveške Ernom Soberg započela predsednica vlade Ana Brnabić, nastavili su i drugi visoki funkcioneri vlade iz redova Srpske napredne stranke.\nNajpre je ministar za rad, zapošljavanje, boračka i socijalna pitanja Zoran Đorđević u razgovoru sa predstavnicima Svetske banke izjavio da su svi zakoni u Srbiji antidiskriminatorni i da naša zemlja ima mnogo bolje rezultate u toj oblasti od drugih u regionu. Srbija, prema oceni ministra Đorđevića, “može biti primer čak i nekim zemljama EU kako žene mogu biti na visokim pozicijama i da taj posao vode vrlo uspešno”.\nUpravo je jedna od žena na visokom položaju, Poverenica za zaštitu ravnopravnosti Brankica Janković, u svom poslednjem godišnjem izveštaju navela kako je broj pritužbi u kojima je kao osnov diskriminacije naveden pol već godinama u samom vrhu po zastupljenosti u ukupnom broju pritužbi. Kao i prethodnih godina, navela je Poverenica u svom izveštaju, žene su se žalile da im na osnovu pola i porodičnog statusa nije bilo omogućeno da napreduju na poslu, ili zbog toga što su posle povratka sa porodiljskog odsustva ili odsustva zbog bolesti deteta dobijale otkaze, ili zato što su raspoređivane na slabije plaćena radna mesta.\nVeliki broj žena više nije u mogućnosti da se žali na diskriminaciju – ubijene su u svojim kućama ili stanovima od strane svojih partnera. Samo u prvih 5 meseci 2018. u Srbiji je ubijeno 20 žena. Po rečima Vanje Macanović iz Autonomnom ženskog centra koja je radila analizu 26 slučajeva ubistava žena, čak njih 16 njih se obraćalo za pomoć raznim institucijama, a samo u 5 slučajeva su podatke o nasilju imale sve 3 nadležne institucije. Nastavlja se i dosadašnja praksa nekažnjivosti odgovornih lica – to se do sada desilo samo jednom, kada je jedan službenik dobio otkaz zbog loše procene situacije. Jednom rečju – žrtve su obespravljene, a i ono malo prava što imaju se ne primenjuje.\nImajući u vidu činjenicu da je unapređenje rodne ravnopravnosti važno za pridruženje Srbije Evropskoj uniji (poglavlja 19 i 23), ministar Đorđević je najavio “medijsku kampanju i edukaciju, a sve u cilju podizanja svesti građana i građanki o rodnoj ravnopravnosti”.\nMožda bi ministar najpre trebalo da krene od sebe i svojih kolega političara koji su doveli do toga da se svega 13,2 odsto žena nalazi na pozicijama predsednica skupština opština ili gradova. Prema rečima Poverenice za zaštitu ravnopravnosti Brankice Janković, na mestima odbornica u lokalnim parlamentima žene su zastupljene u procentu koji je određen zakonskom kvotom. Uprkos tome, kaže Poverenica, “u čak 55 opština i gradova broj odbornica je ispod zakonom propisanih vrednosti. Možda je najdrastičniji podatak o sastavu saveta mesnih zajednica: na 8 muškaraca dolazi jedna žena”.\nOvih dana se povodom zaštite ljudskih prava oglasila i državna sekretarka u ministarstvu unutrašnjih poslova Biljana Popović-Ivković, ali ne povodom najnovijeg poražavajućeg izveštaja Komiteta Saveta Evrope za sprečavanje mučenja i nečovečnog ili ponižavajućeg kažnjavanja. Naime, Komitet SE je obavestio srpsku vladu da je primio veliki broj izjava o neadekvatnom postupanju policajaca prema privedenim osobama kako bi se iznudila priznanja. Umesto policijske istrage, jedan broj policajaca je radije pribegavao šutiranju, šamaranju, udaranju policijskim i bejzbol palicama. Državna sekretarka u ministarstvu čiji zaposleni koriste ove oblike „istražnih postupaka” nedavno je u razgovoru sa predstavnicima Nacionalnog demokratskog instituta (NDI) izjavila da je „politika Vlade koju predvodi SNS potpuno poštovanje ljudskih prava” i da “SNS vodi politiku tolerancije i poštovanja različitosti svih njenih građana“.\nDržavna sekretarka MUP-a je, dakle, titulu šampiona u zaštiti ljudskih prava koju je Srbiji dodelila njena premijerka, oduzela i uručila najvećoj političkoj stranci. Ona je ujedno i apelovala na sve pripadnike osetljivih društvenih grupa da prijavljuju slučajeve napada, “jer samo reakcijom nadležnih državnih organa počinioci mogu biti adekvatno sankcionisani”.\nKao što je već pomenuto – u analizi 26 slučajeva ubistava žena koje je uradio AŽC, čak 16 žena se uzaludno obraćalo za pomoć nekoj od nadležnih državnih institucija, među kojima i policiji u kojoj radi i državna sekretarka Popović-Ivković.\nA pre nego što je ispevala odu vladajućoj stranci u razgovoru sa predstavnicima NDI, posebno apostrofirajući veliki napredak u zaštiti ljudskih prava pripadnika LGBT+ populacije, morala se upoznati sa podatkom da je od 2012. godine izmenama zakona uveden član 54a koji kao otežavajuću okolnost uvodi zločin iz mržnje, ali i sa činjenicom da do današnjeg dana nemamo nijednu presudu koja se poziva na taj član.


Muškarac uhapšen zbog teške krađe: Upao u kuću i ukrao novac! - Glas Zaječara\nHome Hronika Muškarac uhapšen zbog teške krađe: Upao u kuću i ukrao novac!\nPripadnici Ministarstva unutrašnjih poslova u Knjaževcu uhapsili su B. M. (1982) iz okoline Knjaževca, zbog postojanja osnova sumnje da je izvršio krivično delo teška krađa.\nSumnja se da je on provalio u kuću tridesetsedmogodišnjeg muškarca iz koje je ukrao novac.\nPrethodni tekstUdruženje korisnika kablovske televizije: Doći će do prekida internet i tv signala\nNaredni tekstUhapšen zbog krađe tone goriva: Naftu krao iz rezervoara radnih mašina!


Pomozi.ba, Varta i Konzum zajedno u projektu pomoći socijalno ugroženoj djeci u BiH - Biznis Info\nPomozi.ba, Varta i Konzum zajedno u projektu pomoći socijalno ugroženoj djeci u BiH\nBy BiznisInfo on\t 12/10/2020 Biznis cafe\nZahvaljujući brendu Varta, organizaciji Pomozi.ba i zlatnom prijatelju projekta Konzumu, mališani iz socijalno ugroženih porodica širom Bosne i Hercegovine u školama, gdje je to trenutno zbog koronavirusa dozvoljeno, imat će užine u klupama tokom odmora što će doprinijeti da bar na neki način imaju sretno i bezbrižno školovanje!\nCilj projekta je pomoći djeci čiji roditelji nisu u mogućnosti platiti školski obrok, koji u pojedinim gradovima i ruralnim područjima košta samo 10 KM mjesečno. I to je prevelik iznos za roditelje ili staratelje, koji jedva preživljavaju sa minimalnim primanjima i ne mogu obezbijediti djeci sve što im je potrebno. Učenici se zbog toga često osjećaju drugačijima i manje vrjednijima od svojih vršnjaka koji imaju redovan obrok u školi.\nSvi koji žele mogu se uključiti u ovu akciju kupovinom bilo kojeg Varta pakiranja baterija do 31.12.2020. godine i na taj način direktno pomoći socijalno ugroženoj djeci u BiH da ne budu gladna tokom nastave i ne osjećaju se drugačije od svojih drugara iz klupe.\n– Projekat Užine realizujemo od 2014. godine i drago nam je što ćemo uz pomoć Varte i Konzuma i ove godine usrećiti mnogobrojne mališane, posebno iz ruralnih dijelova Bosne i Hercegovine. Od velikog značaja nam je podrška društveno odgovornih kompanija, posebno kada je u pitanju pomoć najranjivijoj kategoriji – djeci. Zato od srca zahvaljujemo Varti i Konzumu jer ne zaboravljaju na one kojima je pomoć istinski potrebna – izjavio je osnivač Udruženja Pomozi.ba Elvir Karalić.\nIz Konzuma su izrazili zadovoljstvo što su dijelom velikog humanitarnog projekta kojim će zajedno sa njihovim kupcima i partnerima pomoći socijalno ugroženim mališanima u BiH.\n– Mi u Konzumu posebno smo osjetljivi na projekte usmjerene na pomoć najugroženijim kategorijama društva i izuzetno smo ponosni na višegodišnju saradnju sa udruženjem Pomozi.ba te na dosad uspješno realizirane zajedničke projekte. Varta proizvodi se nalaze u ponudi svih naših 170 prodajnih objekata, te obzirom na laku dostupnost, kvalitet proizvoda i humani cilj projekta, vjerujemo da će biti izbor velikom broju naših kupaca koji će kupovinom ovih proizvoda dati značajan doprinos projektu, jer samo zajedno možemo napraviti velike rezultate i pomoći zajednici – izjavio je Haris Arnautović, rukovoditelj Službe marketinga Konzuma.\nAdnan Dževlan, brend menadžer za Vartu u BiH istakao je kako Varta konstantno radi zajedno s lokalnim i nacionalnim dobrotvornim organizacijama koje pružaju praktičnu i stvarnu podršku onoj djeci kojoj je podrška najpotrebnija.\n-Vjerujemo da svako dijete ima osnovno pravo na odrastanje osjećajući se voljeno, podržano i sigurno. A to zajedno sa našim partnerima možemo i ostvariti, jer djeca su naša budućnost – navodi Dževlan, napominjući da svi mogu dati doprinos ovoj akciji kupovinom bilo kojeg pakiranja Varta baterija i to ne samo u Konzumovim već i drugim prodajnim objektima širom BiH.\nAustrija u 2021. s najmanje turističkih noćenja u više od pola vijeka


Ruski udar na sankcije: Veliki ugovori sa velikim nemačkim kompanijama | WebTribune\nHome SPEKTAR Ruski udar na sankcije: Veliki ugovori sa velikim nemačkim kompanijama\nRuski udar na sankcije: Veliki ugovori sa velikim nemačkim kompanijama\nPosted date: јул 05, 2015 In: SPEKTAR\nSAD i Evropa nastavljaju sa sankcionisanjem Rusije, a intrigantna ekonomska borba dobija oblik koji će imati značajne posledice u skorijoj budućnosti. Dok Vašington i Brisel rade na tome da odvoje Rusiju od Evrope radi održavanja zapadne hegemonije, Moskva se suprotstavlja ovoj strategiji koristeći svoju ekonomsku moć u obliku izvoza i saradnje.\nIako su mnogi ekonomski pregovori prošli neopaženo, oni su veoma važni. Ruski energetski gigant Gazprom je ušao u ekonomski i strateški ključne sporazume sa zapadnim kompanijama u istom trenutku kada Zapad pokušava ekonomski da izoluje Rusiju. Istovremeno, ruski cevovodi na severu i jugu Evrope komplikuju stvari za one koji žele da izoluju Rusiju od evropskog tržišta i potencijalne političke i ekonomske moći koju to tržište sa sobom donosi.\nIz geopolitičke i strateške perspektive, ruski konflikt sa SAD i Evropom se manifestuje na sve moguće načine.\nMeđu panelima i raspravama o razvoju BRICS-a, evroazijskim integracijama i novom Putu svile na Međunarodnom ekonomskom forumu u Sankt Peterburgu, potpisan je ogroman energetski sporazum između ruskog Gazprom-a i Royal Dutch Shell-a s ciljem izgradnje novog severnog cevovoda i saradnje između ruskih i evropskih energetskih kompanija. Na taj način će Rusija postati integralni partner nemačke industrije, srca nemačke ekonomije. Detalji sporazuma nisu poznati, ali se zna da je na pomolu novo partnerstvo. Kako navodi Aleksej Miler, direktor Gazprom-a:\n„Dokumenti od ovakvog značaja se potpisuju jednom u pet ili deset godina… Mnogi naši tradicionalni partneri postaju jaki regionalni igrači… Shell je dobar igrač, a kako se globalno tržište gasa bude razvijalo stvaraćemo globalno strateško partnerstvo… Naš nivo spremnosti je veoma velik“.\nJasno je da će ova saradnja omogućiti proširenje zajedničkog projekta Gazprom-a i Shell-a po pitanju tečnog prirodnog gasa, koji je dostigao svoj pun kapacitet 2014. godine.\nAko se uzmu u obzir visoki troškovi transporta tečnog gasa, strateška lokacija projekta će učiniti Rusiju ključnim snabdevačem tečnog gasa u regionu dugo godina.\nZnačaj ovog partnerstva se ne sme potceniti jer ono predstavlja dugoročni proces, a usled velikih ulaganja, mala je verovatnoća da će doći do nekih značajnih promena usled političkih okolnosti. Ukratko, Rusija je dobila zagarantovanog partnera.\nNaravno, sporazum sa Shell-om nije jedini veći ekonomski napredak u oblasti energetike poslednjih meseci. Sporazum o gasu između Rusije i Kine od pre godinu dana konačno počinje da donosi plodove.\nZamenik direktroa Gazprom-a, Aleksandar Medvedev, nedavno je rekao da je Kina započela izgradnju svog dela sibirskog cevovoda 29. juna 2015. godine. Pošto je Rusija počela izgradnju cevovoda na svojoj teritorji još u septembru 2014. godine, čini se da će projekat biti završen do kraja 2017. godine.\nZnačaj ovog sporazuma se ne sme zanemariti jer će na taj način Rusija postati glavni izvoznik energije u Kini i istočnoazijskim državama uopšte.\nŠlag na torti svih ovih sporazuma trebalo bi da bude Altaj cevovod, prema kojem Rusija namerava da pošalje oko 30-38 milijardi kubnih metara gasa u Kinu.\nRuska energija će postati pokretač kineskog ekonomskog razvoja i proširenja, a njihova saradnja će postati pokretač evroazijske integracije. Politički značaj ove međuzavisnosti je i više nego očigledan, pošto su ekonomska partnerstva obično povezana sa političkim i strateškim partnerstvima.\nRuski strateški imperativ po pitanju Evrope je jasan: učiniti sve što je moguće da se spreči razdor između Rusije i Evrope koji pokušavaju da naprave SAD. Kao što se moglo videti u prethodnih 18 meseci, Vašington je spreman na sve da zaustavi saradnju Moskve sa evropskim partnerima.\nOd podmetanja rata u Ukrajini, preko uvođenja sankcija i premeštanja NATO snaga, SAD rade sve što mogu da naprave granicu između istočne Evrope i Rusije, sprečavajući na taj način bilo kakve oblike političkih i ekonomskih partnerstava.\nGledano iz ove perspektive, sporazum sa Shell-om predstavlja kontrapotez. Moskva pokušava da napravi razdor u Evropi time što stvara partnerstvo sa jednom od najmoćnijih i najuticajnijih evropskih korporacija.\nDok SAD stvaraju geografski razdor, Rusija stvara ekonomski razdor. Ovaj sporazum će podeliti evropske političke lidere koji prate američki diktat zbog profitabilnosti trgovine sa Rusijom.\nIstovremeno, Rusija se okreće ka Aziji i širi svoje ekonomske odnose sa Kinom, uključujući i transfer vojne i odbrambene tehnologije, što dokazuje isporuka S-400 raketnih sistema u Kinu, koja će postati prva država koja će imati priliku da poseduje tu tehnologiju. Dakle, Rusija i Kina su istovremeno i energetski i vojni partneri iako ne koriste pojam „savez“.\nRusi su pokazali da nisu zanemarljiv neprijatelj koji će trpeti ekonomske ćuške i počeli su da uzvraćaju na sebi svojstven način od kojeg SAD i NATO ne mogu da se odbrane.\nEriK Drejcer (Neo Eastern Outlook)\nLazanski: Započeta službena, ali diskretna kampanja prosvećivanja naroda\nEvropa će postati meso za ruske topove\nAmerička avijacija imala bizaran susret sa NLO koji prkosi fizici, tvrdi bivši funkcioner vlade SAD\nKako da razumete UPOZORENJE IZ SNOVA\nNostradamus je predvideo da će Treći svetski rat početi ove godine\nKOMEŠANJE U SAD, Trampovo neočekivano putovanje u Meksiko\nMračno proročanstvo broja 22: Misteriozni datum povezan sa najvećim užasima, mnogi strahuju od sledećeg krvavog dana\nNezamislivo se dogodilo: Američki bankarski div sklonio kapital iz Amerike u Rusiju\nNovinar i dobitnik Pulicerove nagrade: Mejnstrim mediji su na samrti, javnost više ne veruje njihovim lažima\nIZ TAJNIH DOKUMENATA: Britanska obaveštajna služba upozorena o ubistvu Kenedija 25 minuta pre nego što je upucan\nIzgubio bitku: Tramp potpisuje paket sankcija Rusiji\nTRAMP PRED IZBOROM: Ili rat sa Rusijom ili neće biti predsednik


Jekić: Stvaramo tim za najveće domete - Ritam Grada - vesti Kragujevac\nNaslovna Sport Jekić: Stvaramo tim za najveće domete\nU ovoj godini želja je da završimo započeto stvaranje šampionskog tima. Neosporno je da napredujemo iz godine u godinu, ali otežavajuća okolnost je što pored Vojvodine ove godine imamo Crvenu zvezdu i Partizan koji su u velikom usponu. Ipak to može da nas raduje zato što dueli upravo sa ovim rivalima vraćaju publiku u dvoranu. Gledajući najbolje u Srbiji kao svoje konkurente, želimo da im pariramo u svim segmentima, a pogotovo kvalitetnim radom sa mlađim selekcijama. Da bismo ih pobedili sa prvim timom, moramo da ih pobeđujemo i u mlađim kategorijama. Ovakvim pristupom verujem da će rasti broj navijača na tribinama koji su neophodni za stvaranje velikih dela, završio je obraćanje Vladimir Jekić.\nPrethodni članakLomljenje česnice ove godine u porti Stare crkve\nSledeći članakIzložba u Domu omladine


TV Most - Sveobuhvatne reforme za veću efikasnost policije\nSveobuhvatne reforme za veću efikasnost policije\nPriručnik Policijsko-obaveštajni model i dokument Strateška procena javne bezbednosti, koji su prvi put kod nas urađeni po evropskom modelu, predstavljeni su u Palati Srbija. Ministar policije Nebojša Stefanović je rekao da je MUP pokrenuo sveobuhvatne refome koje će povećati efikasnost policije.\nNebojša Stefanović je naglasio da su prioriteti MUP-a efikasno suprotstavljanje svim vidovima kriminala, kao i da se osigura bezbednost građanima i pruži odlučan odgovor svakom u pokušaju ugrožavanja stabilnosti naše zemlje.\n"MUP je pokrenuo sveouhvatne reforme za veću efikasnosti policije i veću bezbednost zemlje, što je značajno za bolji investicioni ambijent, a donosi i više radnih mesta i bolji život za naše građane", naveo je Stefanović.\n"Danas predstavljamo Stratešku procenu javne bezbednosti i priručnik za POM. Strateška procena javne bezbednosti je prvi put izrađena u našoj zemlji, a na osnovu metodologije policijsko-obaveštajnog modela koji primenjuju mnoge zemlje EU", rekao je ministar policije.\nSastanku su prisustvovali: ambasador Švedske Jan Lundin, direktor policije Vladimir Rebić, predstavnici MUP-a i švedske policije.


BiH mijenja Zakon o finansiranju političkih partija | Banjaluka.net\nBiH mijenja Zakon o finansiranju političkih partija\nKako bi se spriječile političke partije da reketiraju privatne kompanije, Bosna i Hercegovina uskoro će mijenjati Zakon o finansiranju stranaka.\nPo preporukama Savjeta Evrope pripremljene su izmjene zakona i upućene u parlamentarnu proceduru. Ako izmjene dobiju podršku poslanika stranke će se kažnjavati sa 10.000 maraka ako budu vršile pritisak na kompanije da navodno “dobrovoljno” doniraju priloge.\nDa će zakon teško promijeniti ustaljena pravila igre, smatra srpski član predsjedništva Mladen Ivanić, koji ima drugačije prijedloge.\n” Ne treba da bude od strane privatnih preduzeća. Da treba da bude isključivo iz budžeta i da bude u potpunosti u nadležnosti revizije i da revizija kao što kontroliše korištenje javnih redstava svuda, kontroliše i unutar partija”, objašnjava Ivanić.\nVećina političkih partija tvrdi da osim budžetskih para zapravo i nema druge izvore finansiranja. Za DNS i Socijalističku partiju donacije privatnih kompanija su zanemarljive i godišnje iznose svega desetak hiljada maraka. Na pitanje kako onda finansiraju izbornu kampanju, odgovaraju da sve plaćaju njihovi članovi.\n“Većinu sredstava obezbijede naši članovi. To je uvijek tako bilo. Na tom principu solidarnosti godinama funkcionišemo i opstajemo. Naravno pomažu i oni drugi koji ovu ideju podržavaju i žele da daju svoj doprinos”, kaže Petar Đokić, lider Socijalističke partije RS.\n“DNS će se finansirati kao i tokom svih predhodnih izbora. Mi imamo izdvajanja po svakom našem zaposlenom statutarno regulisano, da svaki čovjek koji je od strane stranke predložen na neku poziciju plaća 5 odsto od svog ličnog dohotka.\nU Finansijskim izvještajima DNS-a navodi se da prilozima i članarinama stranka godišnje pirkupi 80 hiljada maraka, a desetak hiljada manje prikupe socijalisti. Sa novcem iz budžeta dvije vladajuće stranke godišnje raspolažu sa oko pola miliona maraka.\nU Transparensi internešnalu tvrde da stranke u kampanji potroše nekoliko miliona i da se ovim novcem to ne može finansirati. Donacije privatnih kompanija najveći su izvor finansiranja, ali većina stranaka krije svoje stvarne sponzore. Razlog je što zakon zabranjuje privatnim firmama koja ima ugovorene poslove sa državom, da doniraju političke stranke.\n“Stavljaju se imena donatora koji nisu pravi donatori i nisu pravi izvor finansiranja. A da ne govorimo da su i naši podaci pokazali da su troškovi kampanje bili mnogo veći nego što su to pojedinačno stranke prijavile”, izjavila je Ivana Korajlić, portparol Transparensi internešnala.\nzato je izmjenama zakona predviđeno je da se novčanom kaznom do trostrukog iznosa primljenih sredstava, kazni prekršaj primanja donacija iz zabranjenih izvora finansiranja. To bi trebalo da spriječi stranke da se novcem poreskih obveznika, preko javnih tendera raskusuraju sa svojim finansijerima.\nU Transparensiju kažu da Interresorna radna grupa nije ispoštovala sve preporuke GREKA pa CIK-u nije omogućena veća kontrola stranačkih finansija. Zato vjeruju će revizori CIK-a sa svojim kapacitetima, teško ući u trag partijskim finansijerima.


May 2019 – Joint EU\nOdržan prvi sastanak Upravnog odbora projekta za podršku u sprovođenju programa samozapošljavanja\nDana 15.05.2019. godine u Zavodu za zapošljavanje održan je 1. sastanak Upravnog odbora projekta „Tehnička pomoć za praćenje i evaluaciju aktivnih mjera tržišta rada“ koji se realizuje u okviru Programa EU-CG za zapošljavanje, obrazovanje i socijalnu zaštitu. Navedeni projekat je prije svega namjenjen da pruži podršku Zavodu za zapošljavanje u pripremi, sprovođenju, praćenju sprovođenja i ocjeni učinka programa samozapošljavanja koji\nObilježen početak projekta za podršku u realizaciji programa za zapošljavanje, obrazovanje i socijalnu politiku\nSastankom održanim 07.05.2019. godine u Ministarstvu finansija obilježen je početak projekta “Tehnička pomoć Operativnoj strukturi za Sektorski operativni program za zapošljavanje, obrazovanje i socijalnu politiku”. Projekat ima za cilj da pruži podršku crnogorskim institucijama uključenim u sektor za obrazovanje, zapošljavanje i socijalnu politiku, ali i da pruži podršku potencijalnim aplikantima i korisnicima bespovratnih sredstava (grantova). Prva komponenta projekta


Republika / Ne žele više da ispaštaju: Poljoprivrednici tuže Angelu Merkel zbog globalnog zagrevanja!\nčetvrtak, 31. 10. 2019.| 13:41\nTri nemačke porodice poljoprivrednika izvode kancelarku Angelu Merkel pred sud, tvrdeći da njena vlada ne čini dovoljno u borbi protiv klimatskih promena.\nTužba koja će biti danas saslušana prvi je pokušaj u Nemačkoj da vlasti zakonski preuzmu odgovornost za obaveze koje su uložile za smanjenje emisije gasova sa efektom staklene bašte. Slični slučajevi drugde su imali mešovitog uspeha.\nPorodice koje podržavaju ekološku grupu Grinpis tvrde da njihove farme već trpe posledice globalnog zagrevanja koje je stvorio čovek, a da je Nemačka, jedan od najvećih svetskih emitera gasova sa efektom staklene bašte u istoriji, delimično odgovorna.\nNjihova advokatica Roda Ferhejen rekla je da njeni klijenti žele da sudije odluče da li je vladino postavljanje ciljeva za smanjenje emisije za 2020. godinu pravno obavezujuće.\nNemačko ministarstvo za zaštitu životne sredine priznalo je da će propustiti svoj cilj za 2020. godinu, ali da se sada koncentriše na ambiciozniji cilj smanjenja emisija za 55 odsto do 2030. godine.\n- Mi smo ujedinjeni istim ciljem - navodi se u saopštenju ministarstva.\nAnike Peters, strućnjak za klimu iz Grinpisa, rekla je da novi cilj znači da će prvobitni plan za 2020. biti odložen za pet godina, uzrokujući znatnu štetu ljudima u Nemačkoj i drugde u svetu.\n- Kroz neuspeh da utiče na klimatske promene, Nemačka vlada krši osnovna prava ljudi u Nemačkoj - rekla je ona dodajući da "to neće prihvatiti".\nMerkelova zabrinuta zbog trgovinskog rata Kine i SAD\nMerkelova napušta politiku, a evo šta će da radi\nSvet Nemačka Poljoprivreda Poljoprivrednici Tužba Angela Merkel Klimatske promene Grinpis Ekologija\nEKSPRESNO: Merkelova za 24 časa srušila premijera Tiringije!


U okviru projekta čiji je cilj da obezbedi stambena rešenja za porodice iseljene iz neformalnog podstandardnog naselja Belville predviđen je kompleksan proces konsultacija korisnika socijalnog stanovanja kako bi se osigurala njihova participacija u dizajniranju i donošenju odluka koje se tiču arhitektonskih rešenja, ali i pospešilo zadovoljstvo projektnim rezultatima i njihova održivost.\nJedan od koraka u ovom procesu predstavljaju i konsultacije sa korisnicima u vezi arhitektonskih rešenja modela stanovanja, izgleda objekata i stanova. Ova aktivnost preduzeta je sa ciljem da se:\nosigura da je arhitektosnko rešenje objekta u skladu sa stambenim preferencijama, navikama i očekivanjima korisnika;\nosigura da su stavovi zajednice za koju se objekti grade analizirani i uključeni u finalizaciju arhitektonskog rešenja;\ndemonstrira posvećenost svih strana učesnica u projektu principu participativnosti;\nTokom konsultacija korisnici su bili upoznati sa standardima vezanim za površine i izgradnju socijalnih stanova definisanim u relevantnim nacionalnim zakonima koji će biti poštovani tokom izgradnje i izbora korisnika za stanove u okviru projekta. Korisnicima su predstavljena i nova pravila vezana za termoizolaciju koja će biti primenjena prilikom izgradnje objekata u okviru projekata i koja će osigurati da stanovi budu dobro izolovani i da se ostvaruje viši stepen energetske efikasnosti. Na posletku, korisnicima su izložene alternativni 3D modeli stambenih rešenja i dizajna objekata (uključujući tu i teme kao što su spratnost objekata, materijali koji će se koristiti u izgradnji, tip fasade, alternativne strukture stanova i organizacije kuhinja, itd). Korisnici su podržani da aktivno učestvuju kroz komentare i sugestije, da izraze svoje preferencije i objasne svoje stavove. Posebna pažnja je posvećena uključivanju žena u diskusiju.\nPredlozi koji su ovim putem prikupljeni od korisnika biće pažljivo analizirani od strane tima Hausing centra, a zatim i inkorporirani u finalno arhitektosnko rešenje za objekte socijalnog stanovanja u okviru projekta.


Sukob Srba mogao bi biti presudan: Milo se smeje i ostaje na vlasti!\nOlimp Nikolas сеп 11, 2020, 9:48 пре подне\nPravi haos zavladao je u Crnoj Gori, nakon potpisivanja sporazuma lidera tri koalicije, jer su se javile pojedine prosrpske stranke koje tvrde da nisu upoznate sa onim što je potpisano, niti ih je bilo ko šta pitao. Ovakav sukob koji tinja mogao bi da ide u korist samo Milu Đukanoviću i njegovom DPS-u upozoravaju analitičari.\nLideri tri koalicije Zdravko Krivokapić (Za budućnost Crne Gore) Aleksa Bečić (Mir je naša nacija) i Dritan Abazović (Crno na bijelo) zavetovali su se da neće povući priznaje nezavisnosti Kosova, da neće preispitati članstvo u NATO, a u programu nema ni reči o zaštiti srpskih svetinja.\nMedojević je samo 24 sata nakon ove objave na Fejsbuku promenio ploču, poručivši da će podržavati sve što Krivokapić potpiše.\nMeđutim, iz Demokratske narodne partije Milana Kneževića, koja je takođe deo koalicije koja je izborila Krivokapićevu pobedu, nisu znali za dogovor koji je sklopljen sa drugim koalicijama.\n– Očekujemo da će profesor Zdravko Krivokapić narednih dana upoznati DF sa detaljima sporazuma kojeg su zaključili i javnosti predstavili Aleksa Bečić, Dritan Abazović i on – rekla je Jelena Kljajević, portparol DNP.\nSličan odgovor stigao je i iz Socijalističke narodne partije čiji lider Vladimir Joković poručuje da su svesni da je rušenje DPS glavni cilj. Srpski telegraf pokušao je da dobije objašnjenja od lidera crnogorskih koalicija, međutim do zaključenja ovog broja niko se od njih nije oglasio.\nVladislav Dajković, jedan od čelnika Prave Crne Gore, kaže da pozdravlja potpisivanje sporazuma koji je i formalno ozvaničio kraj Đukanovićeve vladavine, kao i formiranje nove vlasti, ali navodi da treba sa oprezom gledati na sporazum.\n– Mislim da srpski narod neće blagonaklono gledati na potpisani sporazum. Premda mogu da razumem stav novih lidera vlasti, smatram da je u sporazum morala biti uvrštena mogućnost referenduma o najvažnijim pitanjima koja muče naš narod. Nadam se da će u bliskoj budućnosti doći na dnevni red i ona pitanja koja su uglavnom motivisala srpski narod da glasaju, ali i dovedu novu vlast – izjavio je Dajković za Srpski telegraf i dodao da se ovakav splet okolnosti sviđa jedino Milu Đukanoviću.\nPriznajući da se svi kompromisi uglavnom prave na štetu srpskog naroda, Dajković je dodao:\n– Neverovatno mi je da nije zapisana nijedna rečenica oko onoga što je i dovelo do ovih promena, odnosno Zakona o slobodi veroispovesti, tako da i tu treba s maksimalnim oprezom gledati na taj sporazum da ne bi počeli opet sa litijama. Možda ja nisam političar-vizionar, ali pitam se kako se to koplja uvek slome na nama Srbima i kako to da uvek mi moramo da plaćamo najveću cenu, čak i onda kad damo najveću žrtvu.\nOZNAKE IZVEŠTAJCrna GoraCrna Gora - Najnovije vijestiMilo Đukanović


TotalCar.rs » Volvo bez dizelaša u budućnosti\nVolvo je odlučio da odustane od nove generacije dizel motora jer u toj kompaniji smatraju da bi troškovi razvoja i proizvodnje budućih dizelaša bili previsoki usled potrebe da se zadovolje strogi evropski emisioni standardi.\nIz današnje perspektive, izvesno je da nećemo razvijati novu generaciju dizel agregata, rekao je za Frankfurter alemajne cajtung šef Volvoa, Hokan Samuelson. On je ovu odluku obrazložio time da bi kompaniju skupo koštalo prilagođavanje novim, strožim normama koje se odnose smanjenje emsije azotnih oksida.\nIpak, kako kaže Samuelson, Volvo će nastaviti da usavršava dizel motore iz aktuelne generacije, koji su uvedeni u proizvodnju 2013, sa ciljem smanjenja emisije štetnih gasova, ali samo do 2023. godine.\nOn alternativu dizelašima vidi u plug-in hibridnim i električnim modelima, a prvi Volvo koji će se kretati isključivo pomoću električne energije planiran je za 2019.\n“Moramo da odamo priznanje kompaniji Tesla zato što je uspela da razvije izuzetne električne automobile. Smatram da na tom polju ima prostora za Volvo, koji može da ponudi električni automobil visokog kvaliteta i atraktivnog dizajna”, rekao je Samuelson.\nPrvi čovek Volvoa smatra da će stroži emisioni standardi dovesti do toga da će cene automobila sa dizel motorima u budućnosti znatno porasti, pa će plug-in hibridni modeli postati primamljiva alternativa za kupce kada je reč o ceni vozila, ali i zbog niske potrošnje goriva.\nKao i mnogi drugi proizvođači premijum automobila, Volvo takođe ne može tek tako da se odrekne dizelaša, s obzirom da je ova vrsta vozila i dalje veoma tražena, pre svega u Evropi.\nAutomobili sa dizel motorima čine preko 50% svih novoregistrovanih vozila na Starom kontinentu, a čak 90% prodatih Volvoa XC90 su dizelaši.


Kina:Letovi upozorenje separatističkim snagama na Tajvanu\nTanjug 27. januara 2021. 09:57\nPEKING – Kineska vlada je danas saopštila da su akcije kao što je preletanje njenih ratnih aviona prošlog vikenda blizu Tajvana upozorenje protiv spoljnog uplitanja i provokacija separatističkih snaga koje se zalažu za nezavisnost ostrva.\nUpitan o letovima kineskih ratnih aviona Zu Fenglian, portparol kineske kancelarije za Tajvan, rekla je da ovakve vojne vežbe pokazuju spremnost Kine da zaštiti svoj nacionalni suverenitet i teritorijalni integritet, prenosi AP.\n„Oni su strogo upozorenje protiv spoljnog uplitanja i provokacija separatističkih snaga koje se zalažu za nezavisnost Tajvana“, rekla je ona u prvom zvaničnom komentaru kineske vlade na nedavne letove, navodi agencija.\nKina je u subotu poslala osam bombardera i četiri borbena aviona u tajvanski vazdušni prostor, saopštilo je tajvansko Ministarstvo odbrane i potvrdilo da je poslalo svoje lovce da nadgledaju tu aktivnost.\nAmerički Stejt department je kasnije izdao saopštenje u kojem poziva Kinu da „prestane sa svojim vojnim, diplomatskim i ekonomskim pritiskom na Tajvan“, posle ovakve kineske demonstracije sile, a Kina je nakon toga poslala 16 vojnih aviona u isto područje u nedelju, potvrdi je Tajvan, prenosi AP.


Knjaževac – Page 2 – Radio Televizija "M"\nAngažovanost zimske službe na dan 23.03.2018. godine, Knjaževac\n– Grad: čišćenje ulica u gradu i posipanje soli na usponima, Čišćenje snega na putnim pravcima: 1. Rgošte – Podvis – Orešac – Miljkovac 2. Balanovac – Vasilj 3. Bulinovac – Vina – Slatina – Zorunovac – Banjski Orešac 4. Krenta – Mučibaba – Ponor – Žlne 5. Šestigabar – Stanjinac – Ćuštica 6. stara […]\nPosted in: Knjaževac, Lokalna samoupravaLeave a commentDimitrije Popovic\t March 23, 2018\nPosted in: KnjaževacLeave a commentDimitrije Popovic\t March 19, 2018\nPrema podacima i procenama Ujedinjenih nacija, Srbija će do 2050. godine izgubiti oko 17 odsto populacije. Lokalne samouprave, gradovi i opštine se poslednjih godina sve više uključuju u bitku za bebe. U prošloj godini u Srbiji je rođeno 30.000 beba manje nego što je potrebno za prostu reproduktivnu zamenu stanovništva. Prema analizi stručnjaka, granica […]\nPosted in: KnjaževacLeave a commentDimitrije Popovic\t March 11, 2018\nNa današnjoj sednica Opštinskog štaba za vanredne situacije u Knjaževcu analizirana je situacija nasatala hladnoćom i vremenskim padavinama na teritoriji opštine. Nevreme sa velikom hladnoćom i snežnim padavinama nisu prouzrokovale veće probleme na teritoriji knjaževačke opštine, zaključeno je sednice. S obzirom da se u narednih nekoliko dana očekuje pogoršanje vremskih prilika, predsednik opštine Milan Đokić […]\nPosted in: KnjaževacLeave a commentDimitrije Popovic\t February 27, 2018\nOpština Knjaževac iz Fondacije za povećanje nataliteta daje finansijsku podršku sa svako novorođeno prvo dete 35.000din, za drugo dete 35.000din i 100.000 din za treće dete. Fianasira lečenje steriliteta i lečenje dece. Svaka nezaposlena majka koja rodi treće dete dobija 480.000 dinara pomoći koja se isplaćuje u 24 rate. Umesto novogodišnjih koncerata Opština Knjaževac će […]\nPosted in: Knjaževac, Lokalna samoupravaLeave a commentMiša Radovanović\t January 4, 2018\nPredsednik opštine Knjaževac magistar Milan Đokić, potpisao je sa Božidarom Maljkovićem, predsednik Olimpijskog komiteta Srbije Memorandum o saradnji za stipendiranju sportista u ciklusu ”Tokio 2020”. Knjaževac je prva opština u Srbiji koja je dobila čast sa se priključi olimpijskom timu i pruži pomoc našim sportašima. Knjaževačka opština stipendiraće pripreme za Olimpijadu u Tokiju evropskog šampiona […]\nPosted in: Knjaževac, SportLeave a commentMiša Radovanović\t December 27, 2017\nVLADICA BANGIĆ, UČENIK ZA PRIMER\nPeticama i uspesima na takmičenjima ruši sve predrasude Vladica Bangić, učenik Da jedan četnaestogodišnjak može svojim primerom da sruši sve predsrasude i stereotipe o romskoj zajednici ne može da poveruje samo onaj ko nije upoznao Vladici Bangića. Ovaj učenik sedmog razreda jedan je od najuspešnijih u Osnovnoj školi “Vuk Karadžić” u Knjaževcu. Niže uspehe na […]\nPosted in: KnjaževacLeave a commentMiša Radovanović\t December 22, 2017\nOpština Knjaževac potpisla je danas ugovore sa poljoprivrednicima o subvencionisanju nabavke umatičenih priplodnih grla . Za ovaj vid subvencije u budžetskom agrarnom fondu izdvojeno 8.800.000 dinara, a sredstva su dobila 42 poljoprivrednika. Konkurisala su 53 gazdinstva, 42 su ispunila sve potrebne uslove i dobiće 8.800.000 dinara za razvoj tog programa – od 100 do 500 […]\nPosted in: Knjaževac, Lokalna samoupravaLeave a commentMiša Radovanović\t November 22, 2017


Gejts u poseti Kini\nSekretar za odbranu Robert Gejts po dolasku u Kinu\nAmerički sekretar za odbranu Robert Gejts danas je doputovao u trodnevnu posetu Pekingu, tokom koje će biti reči o poboljšanju vojnih veza Kine i Vašingtona. Gejts u Pekingu treba da se sastane sa predsednikom Huom Đintaom i drugim funkcionerima.\nOn planira da ponovo pokuša da ubedi kinesku armiju da uspostavi stabilnu vezu sa Sjedinjenim Državama, da bi se predupredili nesporazumi koji bi mogli da izazovu sukob. U razgovoru sa novinarima tokom jučerašnjeg leta, Gejts je izrazio zabrinutost u pogledu najnovijeg kineskog usavršenog naoružanja. On je objasnio da Kinezi po svemu sudeći brže nego što se pretpostavljalo napreduju u proizvodnji svog prvog „nevidljivog“ ratnog aviona.\nTakođe je rekao da su zabrinjavajuća i druga kineska vojna dostignuća, među kojima su protivbrodske rakete. Sekretar za odbranu je rekao da je „jasno da Kinezi imaju potencijal da ugroze neke američke mogućnosti, zbog čega je potrebno posvetiti im pažnju i uzvratiti na prikladan način našim sopstvenim programima“.\nGejts je doputovao u Kinu nedelju dana pre planirane Huove posete Vašingtonu.


Iranski general: Uništenje Izraela je nadohvat ruke - Novinar.rs\n„Uništenje Izraela više nije samo san nego cilj koji je nadohvat ruke“, izjavio je danas komandant Revolucionarne garde Irana, general Hosein Salami.\nNaveo je da su Iran i Revolucionarna garda 40 godina posle Islamske revolucije dostigli kapacitet da unište cionistički režim.\n– U drugoj fazi revolucije taj zlokobni režim treba biti eliminisan sa mape i to više nije ideal ili san nego cilj koji je nadohvat ruke – rekao je iranski general.\nGovor je održao u Teheranu povodom dvogodišnjeg okupljanja komandanata Revolucionarne garde, u vreme kada se mnogi posmatrači boje da bi eskalacija tenzija između Teherana na jednoj i SAD i njegovih saveznika na drugoj strani mogla da gurne Bliski istok u rat.\nNeprijateljstvo prema Izraelu konstanta je iranske politike od Islamske revolucije 1979. i Teheran otvoreno podržava palestinske naoružane grupe, poput Hamasa i Islamskog džihada, kao i libanski Hezbolah.\nVrhovni iranski vođa, ajatolah Ali Hamnei, u junu prošle godine ponovio je stari stav Teherana da je Izrael „maligni tumor“ Bliskog istoka koji treba „ukloniti i uništiti“.\nIako neki iranski generali često izražavaju želju za uništenjem Izraela i ističu kapacitet da unište Tel Aviv, u zvaničnim izjavama već nekoliko godina obazrivo se predviđa da će Izrael prestati da postoji zbog vlastite „arogancije“, a ne usled iranskog napada.\nHamnei je prorekao da će se nestanak Izraela dogoditi 2040.\nIran razvio sopstveni PVO sistem: Operativan u roku od 5 minuta\nPosted in SVETTagged #BLISKI ISTOK #IRAN #IRANSKA REVOLUCIONARNA GARDA #IZRAEL #TEHERAN\nOrban u iznenadnoj poseti Beogradu Predsednik Srbije Aleksandar Vučić ugostio je juče premijera Mađarske Viktora Orbana u Beogradu. Kako saznajemo, Orban je u privatnoj poseti Beogradu, a Vučić je sa […]


Održan radni sastanak Odsjeka za kulturalne studije i predstavnika kancelarije UNESCO-a u BiH – Kulturalne studije\nU organizaciji Odsjeka za kulturalne studije Filozofskog fakulteta u Zenici, danas je u prostorima Univerztiteta u Zenici održan radni sastanak na kojem su prisustvovali predstavnici nacionalne kancelarije UNESCO-a u Bosni i Hercegovini i nastavnici na Odsjeku za kulturalne studije, članovi Katedre za opću kulturologiju.\nNa sastanku su razmatrane brojne mogućnosti saradnje između UNESCO-a i jedinog studijskog programa kulturalnih studija na javnim univerzitetima u zemlji. Nakon što su se članovi kancelarije UNESCO-a upoznali sa radom, konceptom, aktivnostima i do sada realiziranim projektima Odsjeka za kulturalne studije, među glavnim temama sastanka otvorena je tema pokretanja zvanične inicijative i realizacije ideje osnivanja UNESCO-ve katedre u okviru Odsjeka za kulturalne studije Univerziteta u Zenici. Naime, ovaj UNESCO-v program promiče međunarodnu saradnju i umrežavanje između univerziteta i studijskih programa, pomažući u jačanju visokoškolskih ustanova širom svijeta, premoštavanju jaza u kapacitetima i mobilnosti univerzitetskih nastavnika, istraživača i studenata. Program je pokrenut još 1992. godine sa ciljem uspostavljanja UNESCO-vih univerzitetskih katedri u prioritetnim područjima iz UNESCO-ve nadležnosti, a to su kultura, obrazovanje, nauka i komunikacije. Danas ova mreža obuhvata preko 830 UNESCO-vih katedri i programa saradnje u preko 110 država članica. U slučaju realizacije, UNESCO-va katedra kulturalnih studija u BiH bila bi prvi projekat te vrste u Bosni i Hercegovini.\nDocent Mirza Džananović, šef Odsjeka kulturalnih studija istakao je kako se studenti kulturologije u okviru nastavnog procesa svakako upoznaju sa radom, aktivnostima i nadležnostima UNESCO-a, te dodao kako bi Odsjek cijenio kada bi rad ove značajne međunarodne organizacije studentima mogli predstaviti upravo njeni eksperti. Predstavnici UNESCO-a podržali su ovu ideju i najavili skorašnju realizaciju ovih gostujućih predavanja.\n„Odsjek za kulturalne studije, pored činjenice da provodi završne aktivnosti na pokretanju studija II i III ciklusa, naredne godine obilježava i 10 godina od svog osnivanja i upisa prve generacije studenata u okviru svog četverogodišnjeg I ciklusa osnovnih studija kulturologije. Tim povodom planiramo i realizaciju regionalne naučno-stručne konferencije iz oblasti kulturalnih studija“, istakao je profesor Esad Delibašić, šef Katedre za opću kulturologiju, a na sastanku je razmatrana i ideja da taj projekat podrži i UNESCO-ov generalni sekretarijat.\nU nastavku radnog sastanka razmatrane su i druge mogućnosti saradnje i podrške koje se otvaraju kroz brojne aktivnosti i projekte jedne od najvećih i najaktivnijih organizacija UN-a. Svi navedeni projekti i ideje, u skladu sa predviđenom procedurom, planirano je da budu provedeni uz saglasnost i posredstvom Državne komisije BiH za saradnju sa UNESCO-om.\n„Danas smo razgovarali o saradnji Univerziteta u Zenici, osobito Odsjeka za kulturalne studije sa UNESCO-m kako bi zajednički mogli promovisati cjelokupan sektor kulture, kao i doprinos kulture održivom razvoju Bosne i Hercegovine. Razgovarali smo o kulturnim politikama, važnostima strategija kulture, kao i o određenim projektima koji bi mogli biti realizirani u narednom periodu“, kazao je nakon sastanka gospodin Siniša Šušnjar, šef kancelarije UNESCO-a u BiH. Inače, kako je na radnom sastanku to istakla i Alma Mrgan-Slipičević, stručna saradnica u kancelariji UNESCO-a, brojni su projekti i aktivnosti koje je ova organizacija implementirala ili podržala u poslijeratnom periodu razvoja Bosne i Hercegovine, od rekonstrukcije i pomoći u obnovi objekata kulture i obrazovnih ustanova, do pružanja ekspertize i stručne pomoći u različitim oblastima kulture, nauke i obrazovanja.\nPočele su ZOOM konsultacije za upis na Kulturalne studije u Zenici


Politika: Rot: Važno što je u Izveštaju Evropske komisije konstatovan napredak Srbije - BalkaniYUm.TV '); } //]]>\nBEOGRAD - Potpredsednica Bundestaga Klaudija Rot ocenila je danas da je bitno što je u Izveštaju Evropske komisije konstatovan napredak Srbije i izrazila nadu da će biti otvoren pregovarački klaster koji se tiče zaštite životne sredine, jer bi se time otvorile nove mogućnosti za bilateralnu saradnju Srbije i Nemačke.\nOrlić je istakao da Narodna skupština u potpunosti sledi politiku predsednika Srbije Aleksandra Vučića, koju sprovodi i Vlada Srbije, u pogledu strateškog opredeljenja zemlje, a to je članstvo Srbije u EU.\nOcenio je da je izveštaj o napretku Srbije za 2020. godinu zadovoljavajući i dodao da je EU konstatovala napredak Srbije i izrazila spremnost za otvaranje dva nova klastera, navodi se u saopštenju Narodne skupštine.\n"To je rezultat našeg dobro obavljenog posla i Srbija je pripremljena za nove pregovaračke klastere", naveo je Orlić.\nOn je dodao i da je evaluacija naših rezultata u bliskoj vezi sa razvojem dijaloga Beograda i Prištine što je, kaže, specifična okolnost evropskog puta Srbije.\n"Srbija je posvećena tom dijalogu, koji se vodi na najvišem političkom nivou, jer ga predvodi lično predsednik Vučić, što pokazuje važnost koju pridajemo dijalogu", naglasio je Orlić.\nUkazao je da je neophodno da se promeni odnos Prištine, navodeći da je u prethodnom periodu ponovo došlo do ozbiljne eskalacije nasilja prema srpskoj zajednici na KiM, a koje je vođeno upravo iz Prištine.\n"Srbija se u teškim uslovima bori da dijalog opstane, dok ga duga strana sabotira, a još uvek nije ispunila svoju najvažniju obavezu koja je predviđena Briselskim sporazumom iz 2013. godine - da formira Zajednicu srpskih opština", rekao je Orlić.\nU svemu tome je, ističe, važna i uloga Evropske unije koja je ne samo medijator već i garant Briselskog sporazuma.\n"I u tim okolnostima, Srbija uspeva da održi nivo podrške građana evropskim integracijama, iako je to izuzetno teško, u uslovima stalne sabotaže dijaloga od strane Prištine i odsustva realizacije garancija EU", naveo je Orlić.\nIstakao je i da je Srbija posebno ponosna na izvanredne rezultate u ekonomiji postignute u poslednjih nekoliko godina što, dodao je, prepoznaje u svom izveštaju i Evropska komisija.Naglasio je da su za Srbiju veoma važni odnosi sa Nemačkom, da je višestrukopovećan nivo investicija koje dolaze iz te zemlje, te da više od 70.000 naših građana radi u nemačkim kompanijama koje posluju u Srbiji.\nPotpredsednica Bundestaga upoznala je sagovornike sa aktuelnom političkom situacijom u Nemačkoj, nakon održanih parlamentarnih izbora.\nNavela je da se naredne nedelje očekuje formiranje parlamenta i izbor predsedništva, kao i da traju pregovori o formiranju Vlade. Istakla je da je parlament središte demokratije i da zato stranke treba da izlaze na izbore, umesto da ih bojkotuju.\nPosebno je naglasila da će tokom boravka u Srbiji posetiti Kragujevac, kako bi se lično poklonila senima nevinih žrtava, streljanih 1941. godine.\nMarković je ukazala na važnost međuparlamentarne saradnje, ističući izuzetno dobru saradnju koja je ostvarena između poslaničkih grupa prijateljstva dva parlamenta.\nPoslanička grupa prijateljstva sa Nemačkom u svom članstvu ima 100 narodnih poslanika, ukazala je ona i navela da je to najveći broj do sada, piše u saopštenju.\nTo, dodala je, govori o značaju koji narodni poslanici pridaju saradnji sa Nemačkom, koja je ključna zemlja EU.\nMarković je izrazila zahvalnost Nemačkoj što se zalaže za proširenje EU i što je svesna značaja koje ono ima za stabilnost celog regiona Zapadnog Balkana.\nTakođe, izrazila je nadu da će učešće partije zelenih u novoj Vladi Nemačke pomoći realizaciju Deklaracije "Zelene agende za Zapadni Balkan", usvojene u Sofiji prošle godine, a za koju su već opredeljena sredstva iz fodova EU.


Toplana će drugačije obračunavati račune - Televizija Kopernikus TV K::CN\nToplana će drugačije obračunavati račune\n03/03/2017 | Društvo, Niš\nGradsko Veće u Nišu usvojilo je zaključak kojim Gradskoj toplani preporučuje izmenjeni način naplate za korisnike koji centralno grejanje plaćaju u dvanaest mesečnih rata. Cena grejanja ostaće ista, ali će celokupan godišnji iznos biti podeljen na ujednačenije mesečne rate, kako bi se izbegle situacije da potrošači dobju znatno veći račun za decembar, u odnosu na račun za novembar.\n„Na taj način, za stan prosečne površine 53 kvadratna metra, mesečni račun tokom zime neće iznositi više od 9.000 dinara, a tokom letnjih, neće biti manji od tri i po hiljade dinara.“, objašnjava većnik grada Niša Miloš Milošević.\nVeće je usvojilo i obavezujući predlog koji se odnosi na javno- komunalna preduzeća, koja su do sada angažovala advokate za sastavljanje predloga za izvršenje, čime će biti smanjeni troškovi utuženih građana.\n„Ranijih godina se dešavalo da za dug od 1000 dinara, građani na ime izvršenja moraju da plate 14 do 15 hiljada dinara.“, kaže gradski većnik Igor Vojinović.\nAdvokate su uglavnom angažovali Parking servis i Direkcija za javni pravoz grada Niša. Angažovanje advokata je u potpunosti skladu sa zakonom, naglašava Vojinović, ali Veće smatra da ta praksa nije pravična i da bi trebalo da bude ukinuta.


Počinje prijava za dodatnih 20 evra pomoći - Izazov\nPočinje prijava za dodatnih 20 evra pomoći\nRadio-televizija Srbije\t 15. novembra 2021. 06:40\nMinistar finansija Siniša Mali rekao je da gGrađani koji su se u maju prijavili za novčanu pomoć u iznosu od dva puta po 30 evra, kao i korisnici penzija, primaoci novčane socijalne pomoći i lica u Zavodu za izvršenje krivičnih sankcija, ne treba da se prijavljuju za 20 evra dodatne pomoći države, koji će im biti automatski isplaćena u decembru.\nPodsetio je da je za tri dana u novembru isplaćeno više od 5,7 miliona građana koji su dobili po 30 evra, saopštilo je Ministarstvo finansija.\nMali je naglasio da ostali punoletni državljani Srbije sa prebivalištem na teritoriji Republike Srbije i važećom ličnom kartom, koji se prethodno nisu prijavili, a žele da dobiju dopunsku novčanu pomoć u iznosu od 20 evra u dinarskoj protivvrednosti, kao i oni koji su u međuvremenu stekli pravo na pomoć, bilo da su postali punoletni ili dobili državljanstvo, prebivalište i ličnu kartu, mogu da se prijave na portalu Uprave za trezor od 15. do 30. novembra.\n"Nakon unošenja ličnih podataka biće im zavedena prijava čiji će status moći da provere na navedenom portalu. Nakon obrade prijave, prijavljeni građani će iznos dopunske novčane pomoći moći da podignu sa svog ili namenskog računa", objasnio je ministar finansija.\nNaglasio je da je ova mera podrške nastavak kontinuirane podrške građanima u cilju smanjenja posledica pandemije korona virusa, a koja se dodeljuje u okviru trećeg paketa podrške privredi i građanima Srbije.\n"Država je ponovo sve svoje obaveze ispunila kako je i obećano, bez dana kašnjenja i još jednom je pokazala da je srpska ekonomija stabilna, da imamo dovoljno novca i da građani Srbije mogu da veruju svojoj državi", naveo je Mali.\nPodsećajući da je prošle godine sprovedeno još dva paketa podrške privredi i građanima Srbije, ministar finansija je rekao da su sva tri paketa vredna ukupno osam milijardi evra i da su ti paketi spasili srpsku privredu i pomogli očuvanju životnog standarda građana Srbije.\n"Tri paketa podrške su direktno uticala na povećanje likvidnosti privrednih subjekata i olakšala im poslovanje. Istovremeno, kroz direktna davanja stanovništvu podstaknuta je domaća tražnja, čime se indirektno utiče na ekonomsku aktivnost", naveo je Mali.\nPodsetio je i da naši najstariji sugrađani mogu da očekuju još po 20.000 dinara u februaru naredne godine, što je predviđeno i budžetom za 2022. godinu, koji će se uskoro naći pred poslanicima Skupštine Srbije.\nDECENIJSKA ZARADA 6.700 DINARA: Vlasnici paketa besplatnih akcija od…\nŠta se dešava na tržištu nekretnina\nCene osnovnih namirnica mirovaće naredna dva meseca, kazne za kršenje…\nPočinje sajam privrede u Tirani, među učesnicima i 20 srpskih…\nŽELEZARA I ZIĐIN OGROMNI USPESI SRBIJE: Predsednik Vučić pohvalio…\nVeliki deo nelegalne trgovine na internetu, kupujte preko proverenih…\nOGRANIČENJE: Evo šta će biti sa cenom ulja, mesa, brašna…


Poznati beloruski sportista počinje štrajk glađu zbog žrtava političke represije - Čivijaš radio\nJedan od najpoznatijih beloruskih sportista, Andrej Kravčenko, osvajač srebrne medalje na Olimpijskim igrama, izjavio je da će deset dana štrajkovati glađu u znak podrške žrtvama političke represije u Belorusiji.\nKravčenko, koji je olimpijsku medalju osvojio u desetoboju na Igrama u Pekingu 2008. godine, rekao je i da prodaje zlatnu medalju sa Evropskog prvenstva 2011. godine kako bi pomogao porodicama političkih zatvorenika.\n„Ljudi su trenutno iza rešetaka, to su njihovi stvarni životi, uništeni su životi njihovih porodica. Veoma mi je teško da svarim ovu užasavajuću belorusku stvarnost“, naveo je Kravčenko.\nMasovni antivladini protesti počeli su širom Belorusije posle predsedničkih izbora 9. avgusta 2020. godine, zbog zvaničnih rezultata glasanja prema kojima je više od 80 odsto glasova dobio dugogodišnji autoritarni šef države Aleksandar Lukašenko.\nProtivnici Lukašenka, koji je na vlasti od 1994. godine, ne priznaju rezultate izbore i tvrde da su pokradeni.\nProtesti, na kojima je nekad bilo i 200.000 ljudi, trajali su mesecima, do zime, uprkos nastojanju vlasti da ih uguše hapšenjima i represijom nad demonstrantima i aktivistima.\nZbog učešća na demonstracijama uhapšeno je više od 34.000 ljudi, od kojih je policija mnoge pretukla. Kravčenko je bio jedan od uhapšenih i pretučenih.\nPrevious Katastrofalne scene u Indiji, 390.000 novozaraženih, umrlo 3.500 ljudi\nNext Ekonomija u evrozoni ušla u recesiju – Svet